text:
NOBIEMBRE
1 KAISOG UG KATALAW
BASAHA: 2 Timoteo 1:1-12
Ang Espiritu
nga gihatag sa Dios kanato dili espiritu sa katalaw, kondili Espiritu
sa gahom ug gugma ug pagpugong sa kaugalingon.
-2 Timoteo 1:7
Ang pangulo ug tag-iya
sa usa ka dakong kompanya sa pampasaherong eroplano sa America mipahayag
sa iyang pilosopiya sa negosyo sa pag-ingon, “Gusto kong buhaton ang mga
butang nga akong gikahadlokan. Walay kaisog kon walay kahadlok.” Inay magsalig
sa kalamposan sa iyang negosyo, wala siya moundang sa pagpangita ug mga
paagi sa pagpadako niini. Kanunay siyang namasin sa matag higayon nga magbutang
siyag bag-ong sanga sa laing siyudad. Apan wala kini mopatalaw kaniya.
Ang Dios nagpadala kanatog
kaisog,
Ang kaisog dili
man ang pagkawalay kahadlok, kondili ang kaandam sa paglihok bisan kon
kita nahadlok sa mahitabo unya kanato sa pagbuhat ta niini.
Dihang gisulatan
ni Pablo ang kauban niya sa buhat nga si Timoteo,giaghat niya siya sa pagbarog
sa dayag alang kang Cristo, bisan pag ang kaisog ni Pablo sa pagbuhat sa
ingon misangpot sa iyang pagkabilanggo. Si Pablo misulat, “Ang Espiritu
nga gihatag sa Dios kanato dili espiritu sa katalaw, kondili Espiritu sa
gahom ug gugma ug pagpugong sa kaugalingon. Busa ayaw kaulaw” (2 Tim. 1:7-8).
Dili angay batasanon
sa mga sumusunod ni Cristo ang pagpaniguro sa kaugalingong kahilwasan.
Ang mga magtutuo gitawag aron pagpadayag sa ilang pagkahiusa kang Jesus
ug sa mga gilutos tungod sa ilang pagbuhat sa ingon. Ang gahom sa
paghimo niana naggikan sa Espiritu sa Dios nga ania kanato.
Magmaisogon kita
ug atubangon ang mga butang nga atong gikahadlokan karon. -
DCM
Aron masarangan ta ang mga kalisod,
Kay ang kaisog mao ang dan-ag sa
Dios
Ang iwag sa lawom nga kagabhion.
- Gibert
ANG KAISOG DILI ANG PAGKAWALAY KAHADLOK,
KONDILI ANG PAGBUNTOG SA KAHADLOK.
Back to
Calender View for November
NOBIEMBRE
2 NATAWO KA NA BA PAG-USAB?
BASAHA: Juan 3:1-21
Kinahanglan magpakatawo kamo pag-usab.-Juan
3:7
Suod si Karrie sa
iyang lolo. Nasayod siya nga ang iyang lolo maayo kaayong tawo ug
wala kini mopakyas sa pagsimba sa tibuok niyang kinabuhi. Nalipay siya
nga nagkinabuhi nga dalaygon ug matarong nga kinabuhi ang iyang apohan.
Apan nasayod usab siya nga dili kana ang makahatag sa iyang lolo sa kinabuhing
dayon. Busa usa ka adlaw niana samtang nagsakay siya sa awto uban sa iyang
83 anyos nga apohan, nangutana si Karrie, nga anaa na sa kataposang ang-ang
sa hayskul, “Lolo, nagpakatawo ka na ba pag-usab?”
“Kumusta ka? Unsay imong ngalan?”
Ang wala masayri ni Karrie
mao ang bag-ohay pa lamang nga pagsaksi sa kanhi niyang sekretaya ngadto
kaniya. Kining pangutana ni Karrie miaghat kaniya sa pagsusi sa iyang espirituhanong
kahimtang.
Wala madugay human sa
pagpangutana ni Karrie, namati ang iyang lolo ug lola sa wali ni Billy
Graham sa telibisyon ug uban sa pag-ampo gidawat nila si Jesus nga ilang
Manluluwas. Pila ka semana human niadto, namatay ang lolo ni Karrie ug
siya misulod sa dumalayong pakigsuod sa Dios.
Aduna na bay nangutana kanimo
sa gipangutana ni Karrie? Kon wala pa, tugti ako sa pagpangu- tana kanimo:
Nagpakatawo ka na ba pag-usab? Kitang tanan patay diha sa atong mga sala
--hangtod madawat ta ang espirituhanong kinabuhi pinaagi sa atong pagsalig
kang Cristo.
Si Jesus ang bugtong
dalan ngadto sa kinabuhing dayon uban sa Dios. Ang ubang dalan walay kalutsan.
Pamalandongi karon ang pangutana ni Karrie. - JDB
Kini ang sagad ipangutana kanatong
tanan;
“Nagpakatawo ka na ba pag-usab?”
ang pangutana
Nga mahinungdanon sa kinabuhing
dayon. - JDB
ANG PAGPAKATAWO PAG-USAB MAOY BUGTONG
PAAGI
SA PAGPAKABUHI HANGTOD SA KAHANGTORAN.
Back to
Calender View for November
NOBIEMBRE
3 KAUHAW SA KALAG
BASAHA: Juan 6:47-51
Ako ang pan nga maghatag sa kinabuhi.
-Juan 6:48
Pila ka tuig kanhi
gidali namo sa akong asawa ang among mga anak sa usa ka parke sa kalingawan
sa Texas. Pagkahapon niana, gutom ug kapoy na sila si Vicki ug Torrey.
Walay makatagbaw kon dili si
Cristo;
Nakalabay kamig
tindahan sa among paggawas ug nagpapalit si Vicki ug cotton candy. Giingnan
ko siya nga hapit na man kaming mangaon, apan wala siya mamati. Busa mihukom
ako pagpagawas ug $1.50 aron matudloan siya ug usa ka pagtulon-an.
Gipalit ni Vickie
ang cotton candy nga iyang gipangayo. Apan sa pagpaak niya niini,
nakita niya nga wala kini unod. Sa wala madugay, iya kining gihatag kanako
uban sa pag-ingon, “Tatay, dili man kini makabusog!” Nasayod siya nga siya
gigutom ug nakat-onan niya nga ang cotton candy nagsaad ug usa ka butang
nga dili niini ikahatag.
Adunay sukaranong
kauhaw sa atong kalag. Si Sigmund Freud nagtuo nga ang mga tawo giuhaw
sa paghigugma. Si Karl Jung nagpadayag nga ang seguridad maoy gipangandoy
sa tawo. Si Alfred Adler nag-ingon nga nagpangita kita sa kahulogan sa
kinabuhi. Apan si Jesus mipahayag, “Ako ang pan nga maghatag sa kinabuhi”
(Juan 6:48). Si Jesus nagpasabot nga kon gusto natong tagbawon ang kauhaw
sa atong kalag, kinahanglan moduol kita Kaniya. Nasayod Siya nga ang atong
kauhaw makakaplag sa katagbawan diha lamang Kaniya.
Ayaw pagpakan-a
ang imong kalag sa dili makabusog. Mahupong ni Cristo ang kahaw-ang sa
atong kalag. - HWR
Walay laing ngalan alang kanako!
Nakaplagan ko, Ginoong Jesus, diha
Kanimo,
Walay kinutobang gugma, kinabuhi
ug kamaya!
ANG PAN NGA NAGHATAG SA KINABUHI
MAO LAMANG
ANG MAKAHUPONG SA KAUHAW SA ATONG
KALAG.
Back to
Calender View for November
NOBIEMBRE
4 PAKIG-UBAN SA ESPIRITU
BASAHA: Galacia 5:16-26
Ang Espiritu
maoy naghatag kanatog kinabuhi, busa siya usab ang paharion nato sa atong
kinabuhi. -Galacia 5:25
Sa mitampo pa ang
akong anak nga si Ann sa banda sa ilang eskwelahan sa hayskul, malingaw
akong motan-aw sa mga batang musikero nga momartsa kumpas sa musika. Bisag
asa sila magpasundayag --sa atubangan man sa mga maghuhukom sa indigay
sa mga banda sa distrito, o panahon sa dulang putbol, o sa ilang pasundayag
sa Austria, nagmartsa sila ingon nga usa ra kumpas sa ritmo sa mga tambol
ug subay sa gipabuhat kanila sa pangulo sa banda.
Agianan sa kinabuhi ni Cristo
unta kita
Ang Galacia 5:25 nagpadayag,
“Ang Espiritu maoy naghatag kanatog kina-buhi, busa siya usab ang paharion
nato sa atong kinabuhi.” Kanang ulahing garay mahimong hubaron, “Pagkinabuhi
ubos sa mando sa Espiritu.” Nagpasabot kini nga sa pagtahak ta sa kinabuhing
Cristohanon, kinahanglan sundon ug pasinuntan ta ang mando sa Espiritu.
Wala malilong gikan kanato ang atong dangatan kon kita dili makakumpas
ug mosunod sa laing ritmo, o kon kita masalaag sa tul-id nga dalan (vv.
19-21).
Unsaon ta pagkahibalo
kon kita nagkinabuhi uban sa Espiritu? Tataw ang gipadayag ni Pablo sa
Galacia 5. Wala nato sunda ang tawhanong kinaiya nga gihisgotan gikan sa
bersikulo 19 hangtod sa 21. Hinonoa, tataw nga gipadayag diha sa atong
kinabuhi ang bunga sa Espiritu -ang gugma, kalipay, kalinaw, pailob, kaluoy,
kaayo, pagkamatinud-anon, pagkamapaubsanon ug pagkamapinugnganon sa kaugalingon
(vv.22-23).
Kumusta man ang
pagkinabuhi mo uban sa Espiritu? Minunot ka ba sa ritmo sa Espiritu, o
nagsunod sa imong ritmo? - DCE
Hupong ug sa Espiritu mamunga,
Ang maakoong pangandoy mabuntog
unta
Aron kita mapahilayo sa sala. -
DJD
KON MAGKINABUHI KA UBAN SA DIOS,
DILI KA
MAHAYLO SA DALAN NIINING KALIBOTANA.
Back to
Calender View for November
NOBIEMBRE
5 SUGAL SA ESPIRITU
BASAHA: Hebreo 11:23-29
Tungod sa pagtuo si Moises sa dako
na siya midumili nga tawgong anak sa anak nga babaye ni Paraon. -Hebreo
11:24
Dili masabtan sa
daghanan kanato ang problema sa dili-mapugngang kahilig sa pagsugal. Apan
ang mga eksperto nagtuo nga liboan ka Amerikano ang kanunay nagsugal diha
sa ilang panghunahuna. Maukyabon alang kanila ang paglaom ug pagrisgo.
Apan sagad mapildi ra gihapon sila. Lumalabay kini nga kalipayan. Alang
niadtong nagsugal, ang kaparotan dili ikapaningala, ug ang kadaogan mao
ang dili pagkapildi sa tanan mong puhonan.
Gamay nga sala, unsay mabuhat
niini;
May mga Cristohanon nga
nakabaton sa susamang problema --espirituhanong pagsugal. Sila nagkinabuhi
ug nangahas sa pagsulay sa pailob sa Dios. Bisag nasayod kita nga dili
tinuod kanang gitawag ug “swerte,” gisugal pa gihapon nato ang atong panahon
o gitilawtilawan ang mga masalaypong kalipayan. Nagkinabuhi kita sa pagtuo
nga molampos kita bisan kon dili nato tagdon ang kabubut-on sa Dios. Daw
nahaylo kita sa kakulbahinam sa pagsugal.
Makasiguro gayod kita
nga dili magbakak ang Dios. Makapiho kita nga matuman ang Iyang gisaad.
Bisan kon liboan pa ang Iyang isaad, wala gayoy usa niini nga mapakyas.
Busa mas maalamon alang kanato ang pagsunod kang Moises ug ang pagtuo sa
Dios. Gipalabi Niya ang pagsalig sa walay pagkapakyas nga pulong sa Ginoo
kay sa pagsulay sa lumalabay nga kalipay sa sala (Heb. 11:24-26). Nagtuo
siya nga kasaligan sa hingpit ang Dios. Gituohan mo ba kini? -
MRD II
Kon pasagdan mo, mokaylap kini,
Unya masalaypong kinaiya
mogamot na;
Busa pagbantay basig niini
maulipon ka. - DJD
BUHATON SA DIOS KANUNAY ANG IYANG
GISAAD.
Back to
Calender View for November
NOBIEMBRE
6 PAGTUGKAD SA DIOS
BASAHA: Juan 14:1-11
Kay ang akong
hunahuna dili sama sa inyong hunahuna, ni ang akong mga laraw sama sa inyong
mga laraw. -Isaias 55: 8
Sa tinguha sa pagpadayag
sa dili niya malitok nga pahayag, gibutang sa usa ka Cristohanong negosyante
kini nga sanglitanan sa iyang lamisa: “Pagkagamhanan gayod sa Dios nga
atong gikinahanglan! Labaw Siya ka dako kay sa labing dako natong panginahanglan!”
Dili makita, way kataposan,
maalam nga Dios,
Kana nga kamatuoran gipadayag
usab ni John Wesley sa laing paagi. Siya misulat, “Pakit-a akog ulod nga
makasabot sa tawo, ug pakit-on ko ikaw ug tawo nga makasabot sa Dios.”
Sa Salmo 145:3, si David misulti niini labot sa Dios, “Dili matukib ang
iyang gahom.”
Sa atong pagtinguha
sa pagsabot sa tulugkaron nga kinaiya sa atong Magbubuhat, wala kitay laing
mahimo kondili ang paggamit ug mga kaamgiran. Sama Siya sa maayong
magbalantay sa karnero, sa maalamon ug matarong nga hari, sa mahigugmaong
ginikanan, sa masaligan nga higala. Kining nga kaamgiran mopaaninaw kanato
sa kahalangdon sa atong Dios, apan dili pa kini igo nga mohulagway sa hingpit
Kaniya.
Mao kana ang hinungdan
nganong lisod kaayong tugkaron ang kinaiya sa atong Magbubuhat. Apan mao
kana ang mahimayaong mensahe sa ebanghelyo. Ang dili matukib nato nga Dios
nagpa- kita kanato diha sa Iyang Anak nga si Jesu-Cristo nga nagpakatawo.
Diha sa Maayong Balita mabasa ta uban sa pagpasalamat ug pagtamod ang Magbubuhat
nga nahimong atong Manluluwas. Si Jesus miingon, “Ang nakakita kanako nakakita
usab sa Amahan” (Juan 14:9). Kon tutokan ta si Jesus ug pamation ang Iyang
gisulti, masabtan ta ang mga butang nga dili matugkad. - VCG
Kahayag nga sa among mata
gililong,
Labing dalaygon, balaan, Dios sa
mga katuigan,
Gamhanan, mananaog --daygon ang
Imong ngalan. - Smith
KON NAGPANGITA KA SA DIOS, MAKAPLAGAN
MO SIYA DIHA KANG JESUS.
Back to
Calender View for November
NOBIEMBRE
7 PAGTUGYAN SA DIOS
BASAHA: Salmo 32
Ayaw pagpakabuang sama sa kabayo
o mula, nga kinahanglan busalan ug rindahan aron mosunod kanimo.
-Salmo 32:9
Ang buhok sa ubang
tawo motikwas gayod bisag unsaon pa kini pagsudlay. Magtuman kini
sa gusto niining adtoan ug dili mosunod sa pagkahusay. Ang uban usab may
buhok nga dali rang sudlayon. Magsunodsunod kini sa istilo sa pagsudlay
niini. Nasayod kini kon kinsa ang angay matuman ug malipayong minunot.
Busa nindot kining buhoka tan-awon.
Mahigugmaong Manluluwas, dawata
ang kabubut-on ko
May mga tawo usab nga
matinumanon sa ilang gusto. Ang Salmo 32 nag-ingon nga sama kita usahay
sa kabayo o sa mula nga kinahanglan busalan o rindahan aron mosunod (v.9).
Nasayod ang Dios nga gikinahanglan ta ang tanang panabang nga Iyang ikahatag,
ug nagpaabot Siya nga itugyan ta Kaniya ang atong kinabuhi. Nagtinguha
Siya sa pagtudlo ug pagtultol kanato sa dalan nga angay tang laktan, ug
sa pagbantay ug pagtambag kanato (v. 8).
Dili mahuyang ang nagtuman
sa katuyoan sa Dios. Kay gitugyan nila ang ilang kabubut-on ngadto sa Dios,
kinahanglan nga magmalig-on sila. Sa ilang pagsalikway sa ilang kabubut-on
ug pagpaubos sa gimbut-an sa Dios, ang ilang kinabuhi namunga sa matahom
nga mga butang nga nagpasidungog sa Dios
Kang kinsang katuyoan
ang imong gisunod -ang imoha ba o sa Dios? Si David, ang tagsulat sa salmo
karong adlawa, nasa-yod nga walay kapuslanan ang pagtuman sa iyang gusto
(vv. 3-5). Sa pagsunod mo sa paggiya sa Ginoo, mapamatud-an mo diha
sa kaugalingon mong kasinatian ang gisulti ni David: Ang nagsalig sa Ginoo
makabaton sa Iyang gugma nga walay paglubad (v.10).- JEY
Hinaot nga kini mahiusa sa gimbut-an
Mo;
Buot kong modugang ang kahibalo
ko Kanimo
Aron nganhi kanako matuman ang
kabubut-on Mo. - DJD
ARON MAMUNGA ANG KINABUHI MO,
ITUGYAN KINI NGADTO SA DIOS.
Back to
Calender View for November
NOBIEMBRE
8 PAGKAKAHIBULONGAN!
BASAHA: Buhat 2:22-39
Kining maong
Jesus nga inyong gilansang sa krus gihimo sa Dios nga Ginoo ug Mesiyas
. . . Ang tag-satagsa kaninyo kinahanglan maghinulsol ug magpabunyag. -Buhat
2:36, 38
Nalumsan sa iyang
pagkasad-an ug nawad-ag paglaom si John dihang nagkita kami. Gisuginlan
ko siya bahin sa pasaylo ug kalaoman nga gitanyag ni Jesus. Giaghat ko
siya sa pagsalig kang Cristo. Gisulayan ko usab pagpasabot kaniya nga kining
yano ug kahibulongan nga ebanghelyo maoy usa ka tulugkaron nga mensahe
nga may masangkarong kadapatan karon ug sa kahangtoran.
Gibiyaan Niya ang trono sa
Iyang Amahan,
Gihisgotan ni apostol Pedro
ang pagkayanong sabton ug ang pagkama-sangkaron ug pagkakahi- bulongan
sa ebanghelyo diha sa iyang wali sa mga Buhat 2. Una sa tanan, iyang
gipasabot ang laraw sa Dios diha sa kinabuhi, kamatayon, ug pagkabanhaw
ni Jesus (vv. 22-24). Iyang gipadayag nga ang Dios mihimo kang Jesus nga
“Ginoo ug Mesiyas” (v. 36). Siya miingon nga ang ebanghelyo alang sa matag
usa, nga nakadawat kita sa pasaylo ug nasakop sa plano sa kaluwasan
sa Dios pinaagi sa paghinulsol ug pagsalig kang Jesu-Cristo (v. 38).
Tungod sa kinabuhi, kamatayon,
ug pagkabanhaw ni Cristo, kita nahisakop sa gingharian sa Dios. Usa kini
ka gingharian kansang mga diwa sukwahi sa kalibotan, diin ang gahom sa
kamatayon nabuntog, diin mopaibabaw ang walay kataposang katarong ug pakigdait
human niini malaglag ang daotan.
Kining maayong balita gihatag
sa Dios sa tibuok kalibotan tungod sa Iyang grasya nga walay kinutoban.
Ug ato usab kini! Tungod sa grasya pinaagi kang Cristo, nahisakop kita
sa gingharian nga walay kataposan. - HVL
Gihatag tungod sa gugma ang Iyang
tanan,
Ang Iyang grasya nga walay kinutoban,
Pagluwas sa alaot nga kaliwat ni
Adan. - Wesley
ANG KALUWASAN DALI RANG SABTON SA
IYANG KAYANO,
APAN DILI MATUGKAD ANG KATIBUK-AN
NIINI.
Back to
Calender View for November
NOBIEMBRE
9 KINSAY SUNDON MO?
BASAHA: Buhat 4:1-22
Kinahanglan sundon namo ang Dios
ug dili ang mga tawo. -Buhat 5:29
Tul-id nga nagbarog
ang usa ka sundalo sa usa ka parada sa dihang nakakita siyag kaila sa mga
manan-away ug iya kining gikamayan. Miduol kaniya ang sarhento ug mingulob,
“Ayaw na gayod kana pagbuhata pag-usab!” Apan sa pagpadayon nilag martsa
sa parada, nangamay na usab ang maong sundalo. Dihang didto na sila sa
baraks, nasuko ang sarhento nga nangutana sa sundalo, “Gidid-an ko ikaw
sa pagpangamay! Nganong gisupak mo man ako? Wala ka ba mahadlok kanako?”
“Nahadlok man ako, Sir!” tubag sa sundalo, “Apan wala ka makaila
sa akong inahan!”
Magmaisogon ka ba pagsangyaw
Nagubot ang kadagkoan
sa templo sa Jerusalem tungod kang Pedro ug kang Juan. Ang mga gamhanang
tawo sa siyudad nahasol sa balita nga gisangyaw sa duha ka tawo nga naghimog
mga milagro. Kinahanglan sumpoon sila. Gidakop si Pedro ug si Juan ug gibilanggo.
Angay unta silang mahadlok. Apan sa sunod adlaw, giatubang nila ang nagpadakop
kanila uban sa dakong kaisog. Sila miingon, “Hukmi ninyo: hain may matarong
sa atubangan sa Dios, ang pagsunod ba sa inyong sugo o sa sugo sa Dios?”
(Buh.4:19). Labaw nilang gikahadlokan ang Dios kay sa mga naglutos kanila.
Kon natintal kita sa
pagpakahilom sa panahon nga angay natong ipadayag si Cristo, kinahanglan
hinumdoman ta nga kita makasulti ug makalihok uban sa kasigurohan kay naila
ta ang Dios. Siya ang labing gamhanan sa tanan. Siya ang angay natong sundon.
- HWR
Sa Pulong sa Dios sa mga nasalaag?
Pasidunggan ni Jesus ang imong
tinguha,
Ug matandog ang mga makasasala.
- Bosch
KON GIKAHADLOKAN MO ANG DIOS,
WALA KA NAY LAING KAHADLOKAN PA.
Back to
Calender View for November
NOBIEMBRE
10 LIKAYI ANG BAKAK
BASAHA: Buhat 5:1-11
Dili ang mga tawo ang imong gibakakan
kondili ang Dios. -Buhat 5:4
Upat ka mga tinun-ang
lalaki sa hayskul ang natintal sa pagsibat sa ilang klase usa ka masanagon
ng adlaw niana. Sa sunod buntag giingnan nila ang usa sa ilang mga maestra
nga wala sila makatungha sa iyang klase kay naflat ang ligid sa ilang sakyanan.
Nakaginhawa sila sa dihang mipahiyom ang maestra ug miingon, “Wala ninyo
makuha ang pasulit kagahapon, busa lingkod na kamo ug ipagawas ang inyong
lapis ug papel.” Gihulat sa maestra nga makalingkod sila ug unya miingon:
“Ang unang pangutana: Asa nga ligid ang naflat?”
Ang dalan sa kaalaotan
Walay magbakak nga dili
hisakpan. Sa Mga Buhat 5, giingnan ni Pedro si Ananias: “Dili ang mga tawo
ang imong gibakakan kondili ang Dios.” Gipakaingong ni Ananias ug ni Safira
nga si Pedro ug ang ilang mga kauban sa pagtuo lamang ang ilang gibakakan.
Ang kamatuoran
hiyas sa Dios. Kon kita mamakak, gipasubo ta ang Dios. Ug sa madugay ug
sa madali ibutyag niya ang matag bakak --kondili niining kalibotana,
didto sa adlaw paghukom (Rom. 14:10-12).
Nagpuyo kita sa
kalibotan nga nag-indigay, ug usahay natintal kita sa pagbakak aron kita
makabentaha. Apan ang bentaha sa atong pagbakak dali rang mawala
ug dili kini ikatandi sa dumalayong bentaha diha sa pagsulti sa tinuod.
Kon may gibakakan
ka, isugid kini sa Ginoo ug sa tawo nga hingtungdan. Makapaubos kini kanimo,
apan kini ang unang lakang aron mahibalik ang katarong sa imong kinabuhi.
- DJD
Gibantok sa dila nga daotan;
Likayi, higala ko, ang dilang bakakon,
Ang nanghambog ug mapagarbohon.
- Shade
ARON MALIKAYAN MO ANG PAGBAKAK,
AYAW PAGBUHAT
UG BUTANG NGA KINAHANGLAN MONG
TAGOAN.
Back to
Calender View for November
NOBIEMBRE
11 ALAGAD SA MGA NAG-ALAGAD
BASAHA: Filipos 2:1-8
Angayng batonan ninyo ang hunahuna
nga gibatonan ni Cristo Jesus. -Filipos 2:5
Samtang gipamalandongan
ta ang gitalikdan sa Anak sa Dios sa dihang mianhi Siya sa kalibotan, angay
ta kining hinumdoman: Siya nga nag-antos ug diyotay dili angay magmulo
atubangan Kaniya nga nag-antos sa hilabihan.
Siya nga takos sa langitnong
himaya,
Pananglitan, matarong
ba ang pagmulo labot sa nagliki mong kamot ngadto sa tawong pungkol?
Unsang matanga sa tawo ang magbagulbol sa kasakit sa iyang tiil ngadto
sa tawo nga walay tiil? O kinsa ang mabuot nga lungsoranon nga moreklamo
labot sa pagbayad sa buhis samtang nagbarog siya sa lubong sa tawo nga
nagbuhis sa iyang kinabuhi alang sa iyang nasod?
Sa ingon nga panlantaw,
kinahanglan hunahunaon ta pag-ayo ang pagkatawo ni Cristo, kay mao kini
ang sinugdanan sa Iyang sakripisyo nga mopahanap sa tanan natong ginagmay
nga pag-antos. Ang Dios nga walay kataposan mipaubos sa Iyang kaugalingon.
Siya nagpakatawo ug nagpuyo uban kanato ug gipatay tungod kanato
(Fil. 2:5-8). Sa dihang gitalikdan sa Ginoo ang himaya sa langit, nahimo
Siya nga Sulugoon sa mga sulugoon. Nan, unsa may katungod ta sa pagtutol
sa Iyang sugo sa pag-alagad sa usag usa? Ang paghatag ug ang pag-alagad
maoy hinungdan sa pag-anhi ni Jesus sa kalibotan.
Kon matugkad ta
ang hinungdan sa pag-anhi ni Jesus, maamgohan ta nga kinahanglan kitang
magpasugo Kaniya nga nag-alagad sa mga sulugoon! - MRD II
Nanaog sa kalibotan aron pag-alagad,
Aron ipakita kanato ang gugma
Nga buot Niya nga ipadayag ta.
- DJD
IHATAG ANG IMONG TANAN NGADTO KANG
CRISTO
NGA MIHATAG SA IYANG TANAN ALANG
KANIMO.
Back to
Calender View for November
NOBIEMBRE
12 WAD-A ANG KAHADLOK
BASAHA: Salmo 34:1-10
Nag-ampo ako sa Ginoo, ug gitubag
ako niya; giwagtang niya ang tanan kong kahadlok. -Salmo 34:4
Sa gabii sa wala
pa operahi si Steven sa iyang adenoid ug tonsil, gigamhan siya sa kahadlok
kon unsay mahitabo sa sunod adlaw. Siyam ka tuig pa lamang siya ug nasayod
siya nga lisod alang kaniya ang mosunod nga mga adlaw. Wala gayod mapuypoy
ang iyang kahadlok bisag gipuyok na namo siya sa ayskrim ug sa uban
pang gusto niya.
Nakig-uban ka karon kanako
sa pag-ampo,
Unya mibagting ang telepono.
Si Jim Jeffery, ang among pastor, mitawag kang Steven gikan sa airport
samtang naghulat sa iyang eroplano. Human ibutang ni Steven ang telepono,
magarbohon kining miingon, “Nag-ampo kami ni Pastor Jeffery sa telepono!”
Dihang naayo na si Steven
human sa iyang operasyon, miduaw siya kang Pastor Jeffery aron pagpasalamat
sa iyang pagtawag. Gisulti ni Steven kaniya ang usa ka butang nga wala
niya isulti kanamo: “Human kita mag-ampo sa telepono, nawagtang ang akong
kahadlok.“
Dako kaayog mahimo
ang pag-ampo, nag-ampo man kita nga nag-inusara o may kauban. Ang salmista
nag-ampo sa Ginoo ug nawagtang ang iyang kahadlok (Sal. 34:4). Alang kang
Steven, ang pag-ampo nakatabang sa bata sa pagbuntog sa kahadlok sa wala
niya hisayring ugma. Mahimong pinaagi sa pag-ampo masabtan mo ang dili
matugkad nga pamaagi sa Dios kon ikaw nawad-ag trabaho, o kon may dili
ka ikasinabot, o kon nasalaag ang anak mo, o kon gibati mo ang kahuyang
sa imong pagtuo.
Isugid ang
imong kabalaka sa uban ug unya pakigsulti kamo sa Amahan. Kana ang maayong
paagi paghumpay sa imong kahadlok. -JDB
Ug nagkahanaw ang kahadlok ko;
Nabati gayod ni Jesus ang
pag-ampo nato,
Ug ang Iyang pagtagad nabati ko.
- Hess
PINAAGI SA PAG-AMPO MAKAAMBIT
KITA SA GAHOM SA DIOS
Back to
Calender View for November
NOBIEMBRE
13 AYOHA PAG -GAMIT ANG PANAHON
BASAHA: Efeso 5:15-21
Pagmatngon kamo
pag-ayo sa inyong pagkinabuhi. Ayaw kamo pagkinabuhi sama sa mga ignorante
kondili sama sa mga maalam. Ayoha paggamit ang inyong panahon. -Efeso
5:15-16
Malagmit nga ang
pinakabililhong butang nga giapas sa tanan apan wala gayod nila mabatoni
mao ang “panahon alang sa tanang butang.” Kining problemaha ang dugokan
sa kataw-anan nga pelikula nga nagpakita sa tawo nga nagkapuliki sa pagtuman
sa iyang katungdanan ingon nga amahan, bana, ug superbisor sa iyang buhatan.
Bisan pag gipadayag sa modernong kultura nga ang tawo makahimo na sa pagtuman
sa nagkalainlain katungdanan kon mabahin niya ang iyang panahon sa hustong
paagi, dili gihapon sayon ang pagbuhat niini bisan pa kon anaa ang
mga cell phone ug mga pager.
Ginoo, tudloi kami paggamit
sa panahon
Ang Efeso 5:15-16
giisip nga talamdan diha sa Biblia sa maayong pagdumala sa panahon. Apan
ang “maayo nga paggamit sa panahon” wala lamang magpasabot nga daghan
kag mabuhat sulod nianang orasa. Usa kini ka matahom nga pinulongan nga
mahimong hubaron nga “pagpahimulos pag-ayo sa matag kahigayonan.”
Nagsugyot kini sa panlantaw sa kinabuhi nga nag-isip sa matag sitwasyon
ingon nga hustong okasyon sa pagtuman sa kabubut-on sa Dios ug sa pagpaila
Kaniya ngadto sa uban. Karong mga adlaw diin nag-iral ang daotan, angay
tang ikinabuhi ang katarong sa Dios nga atong nabatonan pinaagi sa
atong pagsalig kang Cristo.
May panahon ka
ba karon? Panahon sa pag-ampo o sa pag-tubag sa pangutana sa usa
ka bata? Panahon alang sa mga tawo nga nagkinahanglan sa imong panabang?
Panahon sa pagpasenya sa uban nga nakalangan o nakahasol kanimo?
Hinaot pa nga hatagan
kita sa Dios sa kaalam sa pag-ila sa mga kahigayonan ta karon ug sa paghatag
ug panahon sa mga butang nga mahinungdanon alang Kaniya. - DCM
Nga gihatag Mo kanamo sa matag
adlaw--
Paggamit sa matag higayon
Pagtuman ug pagsunod Kanimo. -
Sper
MAY IGO GAYONG PANAHON ALANG
SA PAGBUHAT SA KABUBUT-ON SA DIOS.
Back to
Calender View for November
NOBIEMBRE
14 PAGPANTON SA AMAHAN
BASAHA: Oseas 11
Misamot ang akong gugmag kaluoy
kanimo. Dili ko ipadayon ang pintas kong kasuko . . . Kay ako Dios man
ug dili tawo. -Oseas 11:8-9
Hunahunaa ang kasakit
nga bation sa mga ginikanan sa usa ka masupilong anak nga lalaki niadtong
panahon sa Daang Kasabotan! Ang balaod nagsugo kanila sa pagdala sa ilang
anak ngadto sa mga kadagkoan aron kini patyon pinaagi sa pagbato (Deut.
21:18-21). Kini gibuhat lamang nila sa mga kaso nga dili na gayod matabang,
apan handurawa ang kabug-at sa balatian sa mga ginikanan samtang gituman
nila kining balaan nga balaod sa Dios!
PAMALANDONGI KINI
Sumala pa kang Oseas
mao kanang matanga sa kaguol ang gibati sa Dios alang sa Iyang katawhan
nga masupilon. Sama Siya sa mahigugmaong ginikanan nga nagtudlo sa iyang
anak sa paglakaw nga mohalok kaniya aron pagwagtang sa kasakit sa iyang
pagkadagma (Os. 11:3). Gipakita sa Dios ang Iyang pagmahal sa Israel apan
mitalikod kini Kaniya. Angay Niya silang isalikway.
Apan gihigugma pa gihapon
sa Dios ang katawhan sa Israel ug dili Niya buot nga laglagon ang tibuok
nasod. Bisan tuod ug gitugtan Niya ang Asiria sa pagbihag kanila, gipahigayon
Niya ang pagpamauli sa libo ka libong molupyo kanhi sa amihanang
gingharian sa Israel ug sa habagatang gingharian sa Juda gikan sa hingilin
(1 Cro. 9:1-3).
Nagpabiling nahigugma
ang Dios kanato bisan kon nakasala kita. Dili Niya buot nga masakitan kita,
busa dako ang Iyang kasakit sa panahon nga kinahanglan Niya kitang pantonon.
Kay Iya kitang gihigugma dili Niya kita mapasagdan. - HVL
Basaha ang Hebreo 12:5-11.
Nganong gipanton man kita sa Dios?
Unsa may mahitabo
kanato kon dili kita makasanati
sa Iyang pagpanton?
ANG PAGPANTON SA DIOS GIUBANAN SA
KALUOY --
WALA KINI BUHATA DIHA SA KAPINTAS.
Back to
Calender View for November
NOBIEMBRE
15 MGA MATA SA KALUOY
BASAHA: 1 Samuel 24:1-15
Pipila sa akong
mga sakop nagsugyot kanako sa pagpatay kanimo, apan wala ko ikaw patya
kay dili ako makaako pagpatay sa akong agalon. -1 Samuel 24:10
Dihang nakita sa
usa ka mangangayam sa Michigan ang laking usa nga naningkamot pagkawas
sa lapok nga iyang nahulogan, wala siya makaako pagkablit sa gatilyo sa
iyang pusil. Hinonoa, siya ug ang iyang kauban milaso sa usa ug ila kining
gibira pagawas sa lapok. Unya midagan ang usa ngadto sa kagawasan.
Ang gugma naghatag sa nanginahanglan,
Human niadto ang mangangayam
miingon, “Kon makakita kag usa ug kamo magtinan-away mata sa mata, morag
dili ka makapusil kaniya. Ang iyang mata daw nagpakiluoy ug daw nangutanag,
‘Unsa may buhaton mo karon?’”
Susama niini ang nahitabo
sa sugilanon sa 1 Samuel 24. Dili makasukol si Saul sa dihang nakita siya
ni David ug sa iyang mga tawo sulod sa langob. Adunay rason si David sa
pagpatay kang Saul. Apan gibati niya ang kaluoy. Nahibalo siya nga gipili
sa Ginoo si Saul aron maghari sa Israel, ug wala siyay tinguha sa pagpatay
sa dinihogan sa Ginoo --bisag sayon ra unta alang kaniya ang pagbuhat niini
(v. 10).
Unsay buhaton mo kon
makita mo sa ingon nga kahimtang ang tawo nga nakapasakit kanimo? Magtinguha
ka ba pagsakit kaniya? O kaloy-an mo ba hinoon siya, sama kang David
nga miila nga ang pagsilot ug pagpanimalos Iya sa Dios? (v. 12). Sud-ongon
ta ang uban pinaagi sa mata sa kaluoy. -MRD II
Giniyahan sa Espiritu, kini nakig-ambit
sa uban,
Namati sa kasakit sa kalibotan,
Sama kang Cristo, ang uban gikaloy-an.
- Brandt
ANG GUGMA NAGTINGUHA KANUNAY SA
PAGTABANG --
WALA GAYOD KINI TUYO SA PAGPASAKIT.
Back to
Calender View for November
NOBIEMBRE
16 HINGPIT NGA KADAOGAN
BASAHA: 2 Corinto 12:1-10
May hingpit kitang kadaogan pinaagi
kaniya nga nahigugma kanato!
-Roma 8:37
Matuod nga “may
hingpit nga kadaogan” si Fanny Crosby, ang kompositor sa libo ka libong
alawiton. Unom ka semana gikan sa iyang pagkahimugso, nabuta siya tungod
sa tambal nga gidapat sa inpeksyon sa iyang mata. Sa nagpanuigon na siyag
8 ka tuig, human sa iyang pagpakigbugno sa kaguol ug pagmahay, gisulat
niya kini nga balak:
Pagkamalipayon sa akong kalag!
Taliwala sa akong pagkabuta,
Nagtapat akong magmalipayon
Niining kalibotana.
Pagkadaghan sa panalangin ko
Nga wala mapahimusli sa uban.
Paghilak ug pagpanghupaw kay buta,
Dili ko mahimo - ug dili ko buhaton!
Inay maghilak ug manghupaw,
gitugyan ni Fanny Crosby ang iyang pagkabuta ngadto sa Dios. Gikan sa kahupong
sa iyang Cristoha-nong kasinatian siya misulat ug daghang alawiton
labot sa ebanghelyo. Sa awit sa pagsaksi, “Pagkabulahan Pagsalig Ko”
(Blessed Assurance), daw nalimtan niya ang iyang pagkabuta. Ang mga
garay sama sa “Tumang kahimayaan karon nakita ko” o “Nagbantay ug naghulat,
nagtan-aw sa itaas” nagpadayag sa iyang gitawag nga “siplat sa balaanong
himaya.”
Buot mo bang masayran
ug gamiton ang iyang sekreto? Hunahunaa kini: Samtang daghan kanato ang
miduol kang Cristo tungod sa makuha ta gikan Kaniya, si Fanny Crosby midangop
kang Cristo aron pinaagi Kaniya matuman ang tuyo sa Dios sa iyang kinabuhi
--mabatonan niya ang hingpit nga kadaogan (Rom. 8:37). Bisan taliwala sa
dakong kaguol, igo na kanato ang grasya sa Dios (2 Cor. 12:9), ug sa kanunay
Siya mahigug-maong nag-umol kanato aron kita mahiamgid sa Iyang Anak.
Kinahanglan pangutan-on
ta ang atong kaugalingon: Unsay katuyoan sa atong Cristohanong kinabuhi
--ang pagpangyo o pagkahingpit? -JEY
DUOL KANG CRISTO DILI TUNGOD
SA MAKUHA MO
KONDILI ALANG SA KAHINGPITAN MO.
Back to
Calender View for November
NOBIEMBRE
17 ANG BALANSE
BASAHA: Ecclesiastes 12
Tahora ang Dios ug tumana ang iyang
mga sugo, kay mao ra kini ang tuyo sa pagbuhat sa tawo.
-Ecclesiastes 12:13
Sagad natong mabati
ang mga pulong “balanse” (bottom line).Gikan kini sa kalibotan sa
negosyo ug panalapi, diin kini nagpasabot sa gipanag-iyang bahandi sa usa
ka tawo o sa kompanya. Sagad kining makita sa kataposang linya sa mga report
nga may kalabotan sa panalapi, busa gitawag kinig “linya sa ubos" . Nagpakita
kini sa labing mahinungdanong kasayoran --pila ang imong naginansya o naalkanse.
Alang sa Cristohanon, dili
kuti ang kinabuhi,
Kining mga pulonga gigamit
usab sa ubang hut-ong sa katilingban. Pananglit, mahimong ingnon sa usa
ka tigbansay ang iyang mga magdudula nga ang “linya sa ilalom” mopakita
sa ilang kadaogan, ug dili magpaila sa kasikat sa usa ka magdudula o magpasiatab
sa mga manan-away.
Busa kon tugkaron ta
ang linya sa ilalom sa kinabuhi sa mga sumusunod ni Cristo, unsa may makita
ta? Ang nagsulat sa Ecclesiastes tataw nga mipadayag niini: “Tahora ang
Dios ug tumana ang iyang mga mga sugo, kay mao ra kini ang tuyo sa pagbuhat
sa tawo. Hukman sa Dios ang tanan tang buhat” (12:13-14). Mahinungdanon
gayod sa kinabuhi sa Cristohanon ang pagtahod sa Dios ug ang pagtuman sa
Iyang mga sugo sa adlaw nga tanan.
Saligan ta ang Dios sa
igong kahingpit nga tumanon ta ang Iyang gisulti bisag lisod kanato ang
pagbuhat niini. Sa ingon, ang linya sa ilalom magpakita nga wala
kita maalkanse, hinonoa nagmadaogon sa pag-ani sa kahimuot sa Dios.-
DCE
Kay usa lamang ang iyang
katuyoan,
Nga sa Dios siya kahimut-an,
Sa iyang pag-alagad diha sa Iyang
ngalan. - Chisholm
ANG PAGSUGOT MAOY SUKOD SA
ATONG GUGMA ALANG SA DIOS.
Back to
Calender View for November
NOBIEMBRE
18 HALAYO BA ANG DIOS?
BASAHA: Pagbangotan 3:1-26
Maayo ang Ginoo niadtong tanan nga
misalig kaniya. -Pagbangotan 3:25
Sa akong pagministro
sulod sa 50 ka tuig, gikahinagbo ko ang daghang tawo nga nahasol pag-ayo
tungod kay gibati nila nga daw halayo ang Dios. Wala sila magtuo nga magpakabana
ang Dios sa ilang personal nga panginahanglanon, busa naglisod sila sa
pag-ampo.
Iyahat ang imong mata,
nagmahay nga kalag,
Usahay mogawas dayon
ang hinung-dan niining pagbatia --wala ikasugid nga sala, tinguha sa pagpanimalos,
garbo, pagkalinga, ug uban pang susama niana. Apan kon wala akoy
makitang ingon nga hinungdan, ug kon ang tawo nagsunod sa Ginoo sa matag
adlaw, nagbasa sa Biblia, ug nag-ampo sa kanunay, ang akong ikatambag kaniya
mao lamang kini: “Isugid sa Dios ang imong problema ug padayona ang imong
gibuhat.”
Ang Biblia nagpaila kanato
sa mga tawo nga nag-atubang sa ingon niana nga problema. Dihay panahon
nga gibati ni propeta Jeremias nga ang Dios sama sa iyang kaaway
(Pag. 3:1-18). Sa makatandog nga paghulagway sa iyang kaguol, siya miingon
nga “bisan pag nagpakitabang ako, wala niya ako tagda” (v.8). Gibati niya
nga giatangan siya sa Dios aron kuniskunison ug biyaan (vv. 10-12). Apan
samtang gisugid niya ang iyang kagul-anan, nakakita si Jeremias ug kahayag
nga milagbas sa kangitngit ug nahibalik ang iyang paglaom sa Ginoo (vv.21-26).
Kon ikaw nagsalig sa
Dios ug naninguha pagtuman sa Iyang kabubut-on, ayaw kaguol kon gibati
mong halayo kanimo ang Dios. Isugid kini Kaniya. Padayona pagbuhat ang
mga butang nga gituohan mong matarong. Makita mo ra unya ang kahayag. Ug
unya, mahimo kang mas maayo nga Cristohanon. - HVL
Ang Ginoo motabang gayod kanimo;
Hatagan kag bag-ong kusog Niya
nga nagtawag,
“Kamong gikapoy duol Kanako.”
KON GILATAS MO KARON ANG LANGOB
SA KANGITNGIT,
PADAYON PAGLAKAW NGADTO SA KAHAYAG.
Back to
Calender View for November
NOBIEMBRE
19 UNSAY GIPAS-AN MO?
BASAHA: Salmo 55:16-23
Itugyan sa Ginoo ang imong mga kabalaka,
ug lig-onon ka niya.
-Salmo 55:22
Sa iyang libro nga
giulohag Mga Sapa sa Kamingawan (Streams in the Desert),
si Lettie B. Cowman naghisgot bahin sa usa ka ministro
nga nagsagubang sa iyang kabalaka. Human mahasol sulod sa dugaydugay nga
panahon, iyang naamgohan nga ang hinungdan sa iyang kabalaka mao
ang “hinulamang mga butang.” Daghan sa iyang gikabalak-an iyaha pa sa ugma.
Gani, ang daghan sa iyang gikagul-an dili pa man moabot hangtod sa sunod
semana. Ug ang uban niini iyang gibalon gikan sa iyang kagahapon.
Idangop kang Jesus ang imong
kabalaka,
Kini nga
pastor nasayop sa paghasol sa iyang kaugalingon karon sa mga butang nga
iya sa kagahapon o sa umalabot. “Ayaw gayod pagpadaog sa madulom nga palaaboton,”
matod ni Ginang Cowman. “Kinsa may nag-ingon kanimo nga ang gabii dili
matapos sa kabuntagon? Kinsa may nag-ingon kanimo nga ang kabugnaw sa imong
kahiubos padayon nga patongan sa niebe hangtod kini malubong? Wala ka ba
mahibalo nga ang kabuntagon moabot human sa kagabhion . . . nga ang tingpamukhad
ug ang ting-init mosunod sa tingtugnaw? Saligi ug laomi ang Dios kay wala
pa Siya sukad mapakyas.”
Pagkabinuang
sa pagpas-an karon sa atong kabalaka labot sa atong kagahapon
ug kaugmaon! Itugyan kana sa Ginoo pinaagi sa pagpangayo sa Iyang pasaylo
sa mga sala sa imong kagahapon ug pagsalig ngadto Kaniya sa imong ugma.
Ug ikinabuhi ang imong karon. Pagmaya diha sa kalig-on nga Iyang gihatag
kanimo karon. Hatagan ka Niya ug kahumpayan. - RWD
Sa pag-ampo sa Ginoo ang tanan
dad-a;
Kon matuod kang nahigugma ug nagsalig
Kaniya,
Kuhaon Niya ang tanan mong kabalaka.
- Bodurtha
AYAW GAYOD SULAYI PAGPAS-AN ANG
MGA KABALAKA UGMA
UBAN SA GRASYA NGA GIHATAG KANIMO
KARON.
Back to
Calender View for November
NOBIEMBRE
20 IPAKITA ANG GUGMA MO
BASAHA: Roma 5:1-11
Gipakita sa Dios kanato ang gidak-on
sa iyang paghigugma kanato, kay sa makasasala pa kita nagpakamatay si Cristo
alang kanato. -Roma 5:8
“Kon ikapasabot
ko ang akong punto pinaagi sa usa ka buto, nan, buhaton ko kana.” Kini
ang gipadayag ni Susan Willson, ang magtutudlo sa kimika kinsa gipasidunggan
isip Magtutudlo sa Syensya sa Texas sa tuig 1995. Kini nga pasidungog gihatag
usab kang Al Balmer, nga iyang kauban sa McNeil High School didto sa Round
Rock, sa tuig 1996. Ang alkuba ug dingding sa iyang klasehan napuno sa
igo sa mga botelyang gipalupad ingon nga “misel” ug sa mga awtoawto nga
gipalagpot uban sa mga lit-ag sa ilaga.
Gipadala sa Dios ang
Anak pagpakamatay alang kanato;
Kining masiboton nga
mga magtutudlo migamit sa mga makapaikag nga paagi pagtudlo sa pagtulon-an
sa syensya. “Buot kong ipakita niining mga bataa kon nganong gimanggad
ko ang pisika ug kon unsay kalabotan niini sa ilang kinabuhi,” si Balmer
miingon.
Ang matuod nga kasibot
wala magsalig sa mga pulong lamang. Tataw kining gipakita sa Dios kanato.
Si Pablo misulat, “Gipakita sa Dios kanato ang gidak-on sa iyang paghigugma
kanato, kay sa makasasala pa kita nagpakamatay si Cristo alang kanato”
(Rom. 5:8). Gihatag sa Dios kanato ang iYang Anak aron pagpakita sa gidak-on
sa Iyang gugma. Si Jesu-Cristo mianhi sa kalibotan aron pagpakamatay
sa krus. Sa walay pagpanuko Iyang gihatag ang Iyang kinabuhi aron
paglukat sa silot sa atong sala. Ang Dios miingon, “Gihigugma ko ikaw!”
ug mipamatuod niini pinaagi sa labing makatandog nga paagi nga nakita sa
kalibotan sukad masukad. Nakaaghat ba kini kanimo sa pagsalig Kaniya isip
Manluluwas mo? - DCM
Walay laing kinabuhi ang mahimo.
Busa nganong dili mo saligan si
Cristo karon-
Ug dawata ang gasa Niya alang kanimo.
- JDB
DILI UNTA MALANSANG SI JESUS
KON WALA PA
SIYA DAD-A SA GUGMA DIDTO SA KRUS.
Back to
Calender View for November
NOBIEMBRE
21 MENSAHE SA HARI
BASAHA: Roma 10:9-15
Pinaagi kaninyo ang mensahe sa Dios
mikaylap. -1 Tesalonica 1:8
Niadtong Enero 21,
1930, ang ngalan ni Harold Vidian nahatagan ug samang kahulogan sa pulong
kabayanihon. Nianang adlawa ang hari sa Inglaterra nga si Haring George
V gitakdang mohatag sa pasiunang pamulong sa Komperensya sa London Arms.
Ang mensahe sa hari isibya sa radyo sa tibuok kalibotan.
Paghatag ko kang Jeus sa kinabuhi
ko,
Sa iyang libro nga giulohag
Ang Pagyagayaga sa Dios (The Trivialization of God [NavPress 1995]),
si Donald McCullough misugilon nga pila ka minuto sa dili pa mosulti ang
hari, natakilpo ang usa sa mga empleyado sa CBS sa alambre sa elektrisidad
ug nabugto kini, ug dili na mabati sa katibuk-an sa America ang mensahe
sa hari.Pagkakita niini ni Harold Vidian, ang pangulo sa mga operator sa
CBS, wala siya magpanuko sa pagkupot sa duha ka tumoy sa alambre sa elektrisidad
sa iyang tuo ug wala nga kamot, ug tungod niana nahibalik ang tingog
sa hari sa radyo. Wala tagda ni Vidian ang kasakit sa paglatay sa koryente
sa iyang lawas, giagwanta niya kini hangtod natapos ang menshae sa hari.
Nakita ko dinhi ang usa
ka hagit alang sa mga Cristohanon. Ang mensahe sa Hari sa mga hari kinahanglan
isibya sa tibuok kalibotan. Apan masangyaw lamang ang ebanghelyo sa kalu-wasan
sa Ginoo kon tugtan ta ang gahom sa Dios sa paglatay kanato. Si Pablo misulat,
“Unsaon man nila pagtuo kon wala nila hidunggi ang mensahe?” (Rom. 10:14).
Kon andam kitang mahimong latayanan, bisan pag magkalisod kita, ikasangyaw
gayod ang Biblia sa tibuok kalibotan.
Buot mo bang mahimong
agianan sa mensahe sa Hari? - VCG
Siya nahimong Ginoo ug Higala ko;
Karon ang Iyang gahom naglatay
kanako,
Samtang mensahe Niya gisangyaw
ko. - Hess
ANG EBANGHELYO NI CRISTO MAO ANG
LABING
MAAYONG BALITA SA TIBUOK KALIBOTAN.
Back to
Calender View for November
NOBIEMBRE
22 PAGTAGAD SA UBAN
BASAHA: Roma 15:4-13
Busa alang sa himaya sa Dios, dawata
ang inyong isigkamagtutuo ingon nga gidawat kamo ni Cristo. -Roma
15:7
Ang mga sumusunod
ni Cristo gitawag aron magkinabuhi nga may pagpakabana sa uban. Ang buot
kong ipasabot mao nga ang Pulong sa Dios nagsugo kanato sa pagtagad sa
mga tawo nga wala kagustohi sa uban. Apan bation ta nga lisod kining sundon
kay nalingaw na kita sa atong mga higala sa iglesia.
May mga tawong lisod higugmaon
Sa libro nga giulohag
Ang Altar sa Kasabotan sa Panimalay (The Covenant Home Altar), si
Erika Carney misulat, “Ang akong inahan nanggilabot sa mga kalihokan nga
akong giapilan samtang nagtubo ako. Sagad ako niyang ingnon, ‘Areglaha
baya si Heather,’ o ‘Ingna si Julie nga kamo ang magparis.’ o ‘Agdaha si
Kristen sa pagtupad kanimo ug sa imong mga higala.’ Usahay pul-an akong
maminaw sa maong mga pahinumdom. Ngano man diay kon ang ako lamang mga
higala ang tagdon ko? Nganong kinahanglan pa man nga atimanon ko ang uban?”
Ang inahan ni Erika nagtudlo
sa iyang anak sa pagtuman sa pagtulon-an sa Roma 15:7. Kinahanglan tagdon
ta ug abiabihon ang mga Cristohanon nga dili pa mahilona nga makig-uban
sa atong grupo.
May mga tawo nga wala
tagda kay sila nagpakahilom, o nasuko, o palaaway, o dominante, o tungod
kay dili masabtan ang ilang kinaiya. Apan dili mahinungdanon kining mga
butanga. Angay natong dawaton ang atong isigkamagtutuo “ingon nga gidawat”
kita ni Jesus alang sa himaya sa Dios (v. 7). - DCE
Ug wala na kita kanila mosulay
pagtimbaya,
Apan sugo sa Dios nga sila
higugmaon ta--
Sa pagpakig-ambit sa gugma kapasidunggan
ta Siya. - Cetas
GITAGAD NATO ANG UBAN KAY GITAGAD
MAN KITA SA DIOS.
Back to
Calender View for November
NOBIEMBRE
23 DAG-A ANG KAHADLOK
BASAHA: 1 Corinto 2
Kon aboton akog kahadlok . . . mosalig
ako kanimo. -Salmo 56:3
Dihay batan-ong
babaye nga nagpuyo sa dapit diin kanunay may mahitabong krimen. Naghulat
siya ug bus, sa dihang giduolan siya sa bag-o nga pulis ug giingnan, “Mahimo
bang ubanan ko ikaw sa paghulat?”
Padayon ug ayaw kahadlok, bisag
ang pagsulay nagpalibot;
“Wala kana kinahanglana.
Wala ako mahadlok,” tubag sa batan-on.
“Abi mo, nahadlok baya
ako,” tubag sa pulis, “mahimo bang ubanan mo ako?”
Si apostol Pablo nagmadayganon
sa mga magtutuo sa Corinto, ug giangkon niya ang iyang kahuyang ug kahadlok,
bisan gani ang iyang pagkurog (1 Cor. 2:3). Apan wala siya magpadaog
sa kahadlok, gipadayag niya ang iyang pagkinahanglan sa Ginoo, ug misalig
siya Kaniya. Siya mipadayag nga ang iyang pagpanudlo ug pagwali nagpaila
“sa dili malalis nga gahom sa Espiritu sa Dios” (v. 4). Makasalig
kita nga si Pablo nagtukaw sa pag-ampo ug naglaom sa Dios samtang didto
siya niadtong siyudad sa mga daotan.
Ang pag-angkon nga kita
nahadlok usahay wala magpasabot nga kita nahilayo sa Dios o nga adunay
kahiwian sa atong kinabuhi. Ang pag-angkon nga kita nahadlok --sa kamatayon,
sa kanser, o nga malisoan kita sa hustong pangisip, o nga magkaproblema
ang mga anak ta-- mao lamang ang pagpahayag sa matuod natong gibati. Aron
mabuntog ta ang atong kahadlok, kinahanglan una nga dawaton ta kini. Unya
kinahanglan itugyan ta kini sa Dios ug mopadayon kita diha sa pagsugot
Kaniya. Mao lamang kana ang bugtong paagi sa pagbuntog sa kahadlok.
- DJD
Ang Ginoo ang atong panalipod,
kinsay kahadlokan ta?
Iyang sungkod ug bunal, atong sagang
ug kahumpayan;
Busa magmalig-on ug sa Dios
mosalig kita.
BUHATA ANG IMONG GIKAHADLOKAN -
UG PIHO NGA
MAWAGTANG KANA NGA KAHADLOK. -Emerson
Back to
Calender View for November
NOBIEMBRE
24 KINSAY BISITA MO?
BASAHA: 1 Corinto 6:9-20
Ayaw itugot nga tagdon ko ang mga
walay kapuslanan. -Salmo 119:37
Giduaw ba sa matag
adlaw ang sala sa imong panimalay sa mga mamumuno? Kanunay ka bang nag-abiabi
sa mga bisita nga mamalikas sa atubangan mo ug magyagayaga sa imong gituohan?
Aduna na bay nakabisita kanimo ug mihaylo kanimo sa pagtuo nga ang masalaypong
pakighilawas usa lamang ka tiaw ug ang kapintas makalingaw?
Ang dagway sa tintasyon lab-as
ug hawot
Nahitabo kining tanan
sa inyong balay kon nanan-aw kamo sa mga salida sa telibisyon. Dili kini
ulahi nga balita. Ang matarong nga hiyas nagkaanam nag kawala sa telibisyon
sulod sa pila na ka tuig. Apan wala kana magpasabot nga kinahanglan pasignuntan
ta kini.
Ang salmista --nga walay
kalibotan kon unsay telibisyon ingon nga kita wala usay kalibotan kon unsaon
pagpastol- miingon, “Ayaw itugot nga tagdon ko ang mga walay kapuslanan”
(Sal.119: 37). Maayo kana nga bersikulo ipaskil sa atong mga telibisyon
Kasagaran,
nagmasibot ang kalibotan sa kalingawan sa pagsalikway sa kaligdong. Angay
natong tugbangan ang maong kasibot diha sa pagpanalipod sa atong mga hunahuna.
Makatabang kanato kini nga mga talamdan:
* Likayi ang panistis labot
sa sex (1 Cor. 6:18; Ef. 5:3-4, 12).
* Ayaw paminaw sa daotang mga
pamulong (Ef. 5:4).
* Ayaw pagpalingla sa mga pahibalo
(Ex.20:17; Col.3:5).
* Ayaw tugti nga makasala ka
tungod sa imong mata (Mat.18:9)
Pasidunggi ang Dios diha
sa mga programa nga gitan-aw mo. Kon ikaw maglingawlingaw, pilia ang imong
tan-awon. - JDB
Ug sa paghaylo dili
kini maglisod;
Apan ang pintas nga kamot sa gwantes
nga humok
Sa kinabuhi dili magpanuko
sa paggupok. - Gustafson
BATONI ANG PAGPUGONG SA KAUGALINGON
SA IMONG PAGTAN-AW SA TELIBISYON.
Back to
Calender View for November
NOBIEMBRE
25 TINUOD ANG IYANG SAAD
BASAHA: Lucas 12:13-34
Ayaw kahadlok, gamayng panon!
-Lucas 12:32
Sa makadaghan nga
higayon ang Ginoo uban sa kalomo mipasalig sa Iyang katawhan, “Ayaw kahadlok.”
Apan gikinabuhi ta ang atong mga adlaw uban sa kahadlok ug kabalaka, ug
nahisama kita sa mga karnero nga nalisang.
May panahon nga magbuntaog
ang kahadlok ta,
Nganong mahadlokon man
kita? Dili ba kaha tungod kay giduhaduhaan ta ang pasalig sa Dios?
Uban sa kaluoy si Jesus mitul-id
niini nga sayop nga pagtuo sa dihang miingon Siya, “Ayaw kahadlok gamayng
panon! Kay ang inyong Amahan nahimuot sa paghatag kaninyo sa Gingharian”
(Luc. 12:32). Sa pag-ingon ni Jesus, “Ayaw kahadlok,” Iyang gipasabot nga
dili kita angay mahadlok kay makasalig kita nga atimanon kita sa Amahan.
Bag-ohay lang,
gihasol ako sa nagtipun-og kong problema samtang nagmaneho ako sa akong
awto. Sa kalit lang misulpot ang mga pulong “Ayaw kahadlok” sa akong hunahuna.
Samtang nagkalayo ang biyahe ko, giwagtang usab sa mahigugmaong pagpahimangno
sa Dios ang akong pagduda, ug nag-ampo ako, “Ginoo, tininuod gayod diay
ang Imong pag-ingon, ‘Ayaw kahadlok.’ Buot Mo nga mosalig ako Kanimo ug
nagpasabot kana nga saligan ko ang kaikag sa Amahan sa pag-atiman kanako
ug sa tanan kong panginahanglan.”
Si Jesus nag-ingon nga nasayran
sa langitnon natong Amahan ang atong gikinahanglan, ug kon unahon nato
pagpahari ang Dios diha sa atong kinabuhi ihatag Niya kanato kining mga
butanga (vv. 30-31). Makasalig kita Kaniya. Tumanon Niya ang Iyang gisaad.
- JEY
Ug buot tang mapamatud-an nga kauban
ta Siya;
Unya ingnon kita sa Amahan nianang
higayona,
“Saligi ako, anak ko, ug ayaw kahadlok.”
- DJD
ANG HINGPIT NGA MAKAPAWAGTANG SA
KAHADLOK
MAO ANG PAGSALIG SA DIOS.
Back to
Calender View for November
NOBIEMBRE
26 DILI MATAGBAW
BASAHA: Ecclesiastes 5:10-20
Kon makisapi ka, dili ka gayod matagbaw
niini. -Ecclesiastes 5:10
Sama sa naandan,
maayo ang dagan sa Sunday School sa mga bata nga nagpanuigog 2 ka
tuig. Unya miabot si Charlie. Nagkisikisi siya ug nagsaba dihang gibilin
siya sa iyang inahan sa klase. Sama sa plakang daot, wala siya moundang
sa pagtawag sa iyang inahan, ug unya sa iya na usab nga amahan.
Kon naibog ka sa mga bahandianon,
Unya may sensilyo nga
nahulog gikan sa iyang bulsa, ug kalit lang nausab ang gisulti ni Charlie.
Samtang gikumkom niya ang sensilyo, gibalikbalik ni Charlie pagsinggit,
“Dugangi pa ang akong kwarta!” Sa wala madugay, usa sa mga hamtong ang
mihatag kaniyag sensilyo sa paghunahuna nga mohilom na kini. Apan misinggit
na usab siya, “Dugangi pa ang akong kwarta.”
Dili ko mapugngan ang
akong kaugalingon sa paghunahuna nga sa iyang binata nga sinultihan iyang
gipadayag ang pangisip sa mga hamtong. Tinuod, may kagamitan ang salapi.
Apan sama sa naamgohan sa maalamong tigsulat sa Ecclesiastes, kadtong makisapi
dili gayod matagbaw niini (5:10). Ang labing maayo nga pagkinabuhi
mao ang pagtrabaho ug maayo ug unya pagpasalamat ug pagkatagbaw sa bisag
unsa nga idugang paghatag sa Dios kanato.
Tinuod, ang paghigugma
ug pagsalig sa Dios mas maayo kay sa pagsunod kang Charlie, nga tungod
kay wala siya mahimutang sa klase nagsinggita, “Dugangi pa ang akong kwarta!”
Kon anaa ang Ginoo sa atong kinabuhi, wala na kitay gikinahanglan
pa. -MRD II
Dumdoma ang dili maisip nga bahandi
sa Dios;
Ang panalangin mo nga dili mapalit
iphon,
Naghulat kanimo ganti sa
langit nga gitigom. - Oatman
ANG PAGKADATO DIHA SA DIOS MAS TILINGUHAON
KAY SA PAGKADATO SA KALIBOTANONG
KABTANGAN.
Back to
Calender View for November
NOBIEMBRE
27 PASALAMATI ANG GUGMA SA DIOS
BASAHA: Roma 8:28-39
Kinsay makapahimulag kanato sa gugma
ni Cristo? -Roma 8:35
Sa atong pagpasalamat
sa Dios, sayon alang kanato ang paghatag ug gibug-aton sa materyal nga
panalangin ug sa kalidad sa kinabuhi nga maayong panag-iyahon apan dali
rang mawala. Ang kapiskay sa lawas maayo nga panalangin, apan mahimo kining
mawala inigkaugma. Ang kamatayon mohasmag nga wala damha diha sa
pamilya nga naghigugmaay ug sa suod nga panaghigalaay. Lagmit puno sa pagkaon
ang lamisa ta karon, apan mahimo kitang mawad-ag trabaho ugma ug magkapuliki
kitag pangitag pagkaon alang sa sunod tingkaon.
ANG DILI MAHIMONG MAWALA
SA MGA MAGTUTUO
Nganong dili ta man bag-ohon
karon ang atong paagi sa pagpasalamat? Inay nga pasalamatan ta ang
naandang mga butang sama sa pagkaon, sa atong pamilya ug mga higala, pasalamatan
ta hinoon ang Dios alang sa mga butang nga dili mahimong mawala kanato.
Labing maayo kon magsugod
kita sa Roma 8:35-39. Human isipa ni Pablo ang mga kalisdanan ug katalagman
nga makahukas sa mga kadayagan sa atong kinabuhi, siya miingon nga
walay usa niini “nga makapahimulag kanato sa gugma sa Dios nga naato pinaagi
sa atong Ginoong Cristo Jesus” (v.39). Ang gugma sa Dios dili mopakyas,
walay kinutoban, dili mausab, ug dili mabuntog.
Amahan sa langit, kon
kinahanglan kaming mahimulag sa pamilya namo karon, kon kami magmaluyahon
sa lawas ug sa espiritu, kon may kahaw-ang sa among kasingkasing, kon wala
kami kan-on, magpasalamat gihapon kami tungod sa Imong gugma diha kang
Cristo, kay walay binuhat ni kalisdanan nga makapahimulag kanamo sa Imong
gugma. - DCM
Ang kinabuhing dayon (Juan 10:28),
ang pasaylo (1 Juan 1:9),
ang presensya sa Dios (Heb. 13:5),
ang pagduol sa Ginoo
diha sa pag-ampo (Heb. 4:15-16).
ARON MALAB-AS ANG GUGMA MO ALANG
SA GINOO,
HUNAHUNAA ANG GUGMA SA DIOS ALANG
KANIMO.
Back to
Calender View for November
NOBIEMBRE
28 IPASIGA ANG SUGA MO
BASAHA: 2 Corinto 4:1-6
Ako ang kahayag
sa kalibotan. Ang mosunod kanako . . . dili na gayod maglakaw diha sa kangitngit.
-Juan 8:12
Sa panahon ni Benjamin
Franklin, ngitngit ang kadalanan sa Philadelphia pagsalop sa adlaw. Kinahanglan
mag-amping ang manglakaw sa gabii ug maglikay sa mga bangag ug dagkong
bato.
Ipaila ang Manluluwas sa kanasoran,
Si Franklin, aron pag-aghat
sa iyang mga isigkamulupyo, mibutang ug suga sa gawas sa iyang balay. Iniglabay
sa mga tawo sa iyang balay sa kagabhion, magpasalamat sila sa kahayag ug
maamgohan nila unsa kadto kadako nga panalangin. Sa wala madugay nagbutang
na usab sa kaugalingon nilang suga ang ubang taga-Philadelphia. Pagsalop
sa adlaw ang tibuok lungsod midan-ag sa kahayag sa kahilwasan.
Ang kalibotan nga nagpalibot
kanato gidag-oman sa espirituhanong katagaw. Alang sa daghanang katawhan,
ang kahaw-ang sa ilang kinabuhi mosangpot ngadto sa dili matukib nga kaparotan.
Dili nato mapahanap ang
kangitngit bisag asa kon kita mag-inusara, apan aduna kitay mahimo labot
niini. Mahimo natong ipadan-ag sama sa suga ang atong kinabuhi nga
gilukat ug gipakidlap ni Cristo. Gisugo kita sa atong Manluluwas, “Ipadan-ag
gayod ang inyong kahayag atubangan sa mga tawo, aron makita nila ang inyong
mga maayong buhat ug magdayeg sila sa inyong Amahan nga atua sa langit”
(Mat. 5:16).
Inay nga magsubo kita
tungod sa kangitngit, mahimo tang tultolan sa dalan kadtong nagpalibot
kanato. Sa pagpadan-ag nato kang Cristo sa atong kinabuhi, ang mga kalag
nga nasalaag sa espirituhanong kangitngit makaila Kaniya nga mao ang Kahayag
sa kalibotan. - VCG
Nga sa dalan sa kasakit milatas,
Aron ang tanang katawhan sa kalibotan
Sa Dios ang kamatuoran hisayran.
- Nichol
ANG LABING GAMAY NGA BIDLISIW SA
KAHAYAG
MODAN-AG SA LABING MANGITNGIT NGA
KAGABHION.
Back to
Calender View for November
NOBIEMBRE
29 TINUOD NGA MANANAOG
BASAHA: Mateo 9:9-15
Ang tanan nag-ingon,
“Tan-awa ninyo . . . higala sa mga kobrador sa buhis ug sa mga makasasala.
-Mateo 11:19
Human madaog ni
Steve Jones ang torneo sa golf sa US Open sa tuig 1996, gidawat
niya ang tropeo ug miingon, “Gipasalamatan ko gayod ang Ginoong Jesu-Cristo
. . . Apan bisan ug giubanan ako sa Dios, gikulbaan gihapon ako.”
Dios Siya sa mga maaghop ug
mapaubsanon,
Sa iyang hulad alang
sa mantalaang Sports Illustrated, misulat niini labot kang Jones: “Ang
Iyang gisulti gipalakpakan sa manan-away. Apan sa mga seminario, mga kumbento,
ug mga templo sa tibuok nasod, lagmit nga dili ingon niana ka bibo ang
ilang reaksyon. Kay dili ba nga si Jesus diha sa Biblia mihatag ug dakong
panahon sa pagpakig-uban sa mga naparot. Dayag nga wala mahisakop
ang Mesiyas sa kahugpongan sa mga mananaog didto sa imperyo sa Roma.”
Nakasiguro ako nga nasayod
si Steve Jones nga ang Dios wala lamang maglaban sa mga mananaog. Gigamit
lamang Niya ang maong okasyon aron pagsaksi alang sa Manluluwas.
Si Jesus nakig-uban sa
tanang matang sa tawo, bisag unsa pa ang ilang kahimtang sa kinabuhi.
Siya “higala sa mga kobrador sa buhis ug mga makasasala” (Mat. 11:19).
Nahinumdom ako niini samtang nakigsulti ako sa usa ka maalamong tigulang
nga babaye. Siya miingon, “Nagpunay akog hunahuna sa mga ordinaryong tawo
nga gialagaran ni Jesus. Dili nato mahimong kalimtan ang ordinaryong mga
tawo.”
Mga mananaog, mga nangaparot,
mga dato, mga kabos -- si Jesus namatay alang sa tanan. Kadtong mihukom
sa pagsalig Kaniya mao ang matuod nga mananaog. - DCE
Dios Siya sa mga kabos ug bahandianon,
Labing Gamhanan nga Dios sa uniberso,
Siya hangtod sa hangtod ang Dios
ko. - Wagoner
SI CRISTO LAMANG ANG TAGSULAT SA
MATUOD
NGA SUGILANON SA KALAMPOSAN SA
KINABUHI.
Back to
Calender View for November
NOBIEMBRE
30 ANG ATONG GISALIGAN
BASAHA: Efeso 1:1-14
Naluwas kita tungod sa kamatayon
ni Cristo . . . napasaylo na ang atong mga sala. Pagkadako sa grasya
sa Dios. -Efeso 1:7
Dihay babaye nga
misugid kanako nga nagsulti siyag bakak labot kanako. Unya nangayo siyag
pasaylo. Miingon ako nga gipasaylo ko na siya. Gituohan niya ang akong
gisulti, ug napasig-uli ang among relasyon sukad niadto.
Bisag way-puas ang pagbaha
sa luha ko,
Apan unsa kaha kon gipangutana
niya ako, “Igo na ba ang gipakita kong kasubo alang sa akong gibuhat?”
ug “Mahimong bang palitan ko ikaw ug gasa aron ikapakita ko kanimo nga
tininuod ang akong paghinulsol?” Mainsulto gayod ako. Kay sa ingon, gihatagan
niyag labaw nga bili ang kalidad sa iyang paghinulsol kay sa akong kaligdong.
Nagtuo ako nga ingon
usab niana ang kasubo nga bation sa Dios kon kita nga nagsalig kang Jesus
magpadayon pag-hambin sa kangutngot sa tanlag tungod sa atong sala. Sumala
sa Pulong sa Dios, kita naluwas ug napasaylo tungod sa “pagkadako sa grasya
sa Dios” (Ef. 1:7). Ang bugtong gikina- hanglan alang sa pasaylo ug paghinlo
sa matag adlaw mao ang pagsugid sa imong sala (1 Juan 1:9)
Nan, ngano nga nagpadayon
man kita sa pagsubo sa mga sala nga gibalikbalik ta na pagsugid? Tutokan
ta Siya inay ang atong kaugalingon. Pamatud-i ang Iyang kaligdong pinaagi
sa pagtuo sa Iyang gisulti.
Hinumdomi, ang
atong pasaylo nag-agad sa Iyang kinaiya isip hingpit nga Tigpasaylo,
ug dili sa atong paningkamot sa pagkab-ot niini. Ang gisaligan ta maoy
mahinungdanon. - HVL
Bisag way-kapahulayan ang
kasibot ko,
Kini sa sala ko dili makapasaylo--
Ikaw ug Ikaw lamang, Manluluwas
ko. - Toplady
MAHIMONG DILI DAKO ANG PAGTUO TA
SA DIOS, APAN
ANG GITUOHAN TA MAO ANG GAMHANAN
NGA DIOS.
Back to
Calender View for November


c: text/html

text:
Naa na pod ba?
Abi ba nakò to og walâ na.
Unyà, karon ingon na sab nga puyde ra?
Naglibog na gyod ko ba.
Atras-abante,
pawala-patuo –
pagkawalâ bay klaro.
Unsa man gyod ni?
Ngadto sa unahan mopadayon ba ta?
O dinhi daplin sa dalan moyakâ ra?
O kundilì ba nuon moatras ta,
ipatigbabaw ang kabubut-on sa mga utok-pulbura?
Pagklaro na god tawon mo bi.
Kanang garbo ayawg ipasulabi,
gimithing kalinaw maoy barogi
ug kaugmaon ning nasod ang panalipdi.
Sa pagpangitag sulbad nga tinuod
niining hapit tungag siglo nang kagubot,
dilì magsilbi ang pagka mabawg lubot
ingon man ang pagpadala sa bul-og sa kalagot.
Ubay-ubay na sab ang higayon
nga abi namog kalinaw atò nang maangkon
apan sa panaggubat ningbalik ra gihapon
taliwalà sa iya-iyang binasolay ug akusasyon.
Nianang inyong atras-abante
sa kapuol gibatì na kami
apan paglaom walâ namò buhii,
pangaliya sa kalinaw walâ undangi.
Eric S.B. Libre
7 Abril 2018

robotstxt: allowed

filter: keep


text:
Kanhi tokhang surenderee, patay human misukol sa kapulisan
Napatay sa kapulisan sa Cagayan de Oro ang usa ka kanhi tokhang surenderee nga misukol ato...
Misamis Oriental Vice Governor Pelaez, napikon sa tanang sakop sa SP
Napikon si Misamis Oriental Vice Governor Jose Mari Pelaez sa tanang sakop sa Sangguniang ...
Vice governor sa Misamis Oriental, napugos pagrekognisar ni Elipe
Napugos si Misamis Oriental Vice Governor Jose Mari Pelaez sa pag-recognized ni Former Ci...
Ika napulong drug pusher, patay sa drug buy bust operation
Patay ang usa ka notorious drug pusher atol sa Joint Drug Buy Bust Operation sa Upper Zon...
Tulo ka menor de edad nga namissing, nikuyog sa ilang mga barkada; usa, nakauli tungod sa curfew
Nakauli na sa ilang tagsa-tagsa ka pamilya ang tulo ka mga menor de edad nga gikareport ng...
Weather Update! Northern Mindanao, makasinate og “localized” thunderstorms
5:35 AM 23OCT18 Gipahibalo sa City Disaster Risk Reduction and Management Department o ...


text:
First 100 Days Accomplishment Report of Gensan Mayor Ronnel Rivera
Posted here below is the word for word accomplishment report of General Santos City Mayor Ronnel Rivera covering his first 100 days as local chief executive of the city.
Daghang salamat!
Duha ka semana na ang nakalabay akong nasayran ang istorya ni Emily, 26 anyos, inahan sa tulo ka mga gagmay’ng bata.
Buntis si Emily sa dihang napreso siya sulod sa walo ka tuig, nabilin ang iyang mga anak nga nag-edad pa lang ug onse, nuebe ug siete anyos sa iyang inahan.
Ang kaso ni Emily may silot nga upat hangtud sa lima ka tuig, apan 8 years siyang napreso kay natulog ang iyang kaso.
Nawad-an ug katungod si Emily isip tawo ug inahan, apan tungod sa intervention sa inyong lokal nga gobyerno pinaagi sa atong Enhanced Justice on Wheels o EJOWs, nahibalik si Emily sa iyang pamilya.
Karong adlawa kauban nato si Emily ug iyang mga anak. Sa dihang nasayran nako ang istorya ni Emily, naka-amgo ko nga ang aksyon sa usa ka public servant, krusyal ug dako ug epekto sa kinabuhi sa katawhan.
Kabalo ko nga daghan pa ang sama kang Emily nga mga biktima usab sa langay nga justice system. Dili paigo nga mapagawas lang nato sila sa presuhan, kinahanglan usab nato protektahan ang kaugmaon sa ilang mga anak.
Ang istorya ni Emily usa lang sa daghang mga hagit ug tahas nga kinahanglan buhaton ug tutukan sa akong administrasyon.
Kung tan-awon, gwapo ang GenSan sa mga pictures, mga post sa Facebook, sa Twitter, sa naglain-lain pang social media or audio visual presentation. Apan luyo niini, daghan pa kaayo ang mga problema nga nagkinahanglan ug kongkretong aksyon sa lokal nga pangamhanan.
Pero akong nahinumduman ang giingon kanako sa akong ginikanan, “problems are challenges waiting for solutions.”
Ang 100 days kuhaan ug oras sa pagtulog, pagkaon, pagligo, biyahe og uban pa, kulang ni nga panahon aron sulbaron permanently ang mga problema sa siyudad.
The question remains, “asa ta magsugod sa pagbag-o? Ang akong tubag, ilatag ang lig-ong pundasyon ug klarong direksyon. Kanang pagbag-o nga makita, mabatyagan ug mapuslan sa tanan, pagbag-o nga dili mabaw, dili ra kutob sa sulti ug papogi points lang.
Mao kana ang akong gisiguro sa akong unang usa ka gatus ka adlaw isip mayor sa atong minahal nga dakbayan.
Sulod sa 100 days, gimugna nato ang usa ka developmental strategy for us to focus on our objectives. We named it C.L.E.A.N. Gensan, which means, “Creating a Liveable Environment for All Generals, towards Nation building.
Ang CLEAN GenSan ang katumanan sa akong damgo ug pangandoy nga bag-uhon ang GenSan alang sa kaayuhan sa tanan. Damgo ug pangandoy nga nanukad sa akong nakit-an ug napaminawan gikan kaninyo nga akong mga igsuon. Kini nga developmental strategy nalakip sa atong Executive Legislative Agenda o ELA. Ang ELA usa ka pamatuod nga ang inyong Mayor ug ang Sangguniang Panglungsod nagkahi-usa sa pagmugna ug direksyon sa syudad alang sa musunod nga katuigan.
As a developmental Strategy CLEAN Gensan means:
Good governance
1. gihimong parte ang partisipasyon sa katawhan
2. integridad
3. transparency
4. accountability
5. ug God-centeredness sa city government
Malambuong ekonomiya nga naga-promote ug mga investments positioning sa Gensan isip Agro-Industrial hub ug dili lang Tuna Capital of the Philippines.
Partnership, synergy sa managlahing mandato sa matag departamento sa City Government sa Sangguniang Panglunsod, National Agencies ug sa Private Sector.
Ang ELA ang mamahimong operational plan sa siyudad ang giya sa executive ug legislative dinhi atong masiguro nga usa ra ka dalan ang atong ginalaktan padulong sa usa ra ka tumong. Kini ang labing unang tinuod nga ELA sulod sa 27 ka tuig, kung asa napalingkod nato ang executive ug lehislatura sa paglatag ug pundasyon sa pagplano nga dunay usa ra ka direksyon.
Kay regardless of political affiliation, bisan unsa o asa kang partido gikan, kung pabor ka sa kaayuhan, kauban ka sa CLEAN Gensan.
Sa unang usa ka gatus ka adlaw:
1. We strengthened our team at City Hall by developing synergy, and empowering our Department Heads.
Nagpahigayon ta ug mga aktibidades nga nagpakusog sa team work ug panaghiusa sa mga departamento sama sa Bugsay GenSan, team Building Activities ug ang bag-uhay lamang nahuman nga Family Day.
Wala tay gitangtang nga bisan usa ka mga kanhing city executive o department head, instead nga pulihan nato sila ug mag-train napod ug bag-ong mga city executives, in its place we created the ManCom or Management Committee Meetings sa matag semana. Gihimo nato ni tungod kinahanglang adunay usa ra ka direksyon sulod sa city hall. This way, we empowered our department heads and at the same time broaden accountability.
2. We also established baselines for our services and we established guidelines and directions for the years to come.
Ang atong mga inisyatibo sa musunod nga mga adlaw, magbase na sa aktwal nga datus aron naay basehan kung kinsa, asang dapita ug unsa ang gikinahanglan nga serbisyo sa atong katawhan. Nangita ta ug baseline data, aron ang decision-making sa inyong gobyerno dili manukad sa mata-mata o bana- bana lang. Dili na nato pilion ang atong serbisyohan, gitangtang na nato ang kultura sa serbisyong pabor sa political loyalty, tungod ang gusto nako mahitabo, ihatag sa katawhan ang para sa katawhan.
Nangayo usab kita ug tabang sa French Development Agencies alang sa atong Geo-Hazard mapping. Permanenteng solusyon ug dili band-aid type nga hinabang ang gikinahanglan sa atong mga igsoon nga sagad mabiktima sa kalamidad. Gikan sa ilang datus may basehanan na kita sa atong ihatag nga intervention ug makahimo na kita ug eksakto ug permanenteng plano, base sa atong updated Geo – Hazard Map.
Niadtong panahon sa kampanya daghan kayo ko nasayran nga problema hilabihan ang reklamo sa transport sector sa syudad ug sa dihang nakalingkod na ko isip inyong mayor, nangayo dayon ko ug tabang sa League of Cities alang sa pagtuon sa traffic and transportation sa siyudad nga magamit natong datos sa pagmugna ug comprehensive transportation scheme.
And today, I am happy to announce nga ang pagpili sa kwalipakadong drayber o franchise holders itugyan nako ngadto sa atong Bise Mayor ug sa konseho sa dakbayan. Gibalhin nato ang gahum tungod mao gayud kana ang nakalatid sa balaud.
Sa unang 100 days nagmugna kita ug Education Summit aron ang atong programa sa edukasyon muha-om sa needs. Nagmugna ta ug usa ka dibisyon sa Office of the City Mayor nga gitawag naku ug AKLAT, o Alay sa Kabataan Lahat ng Alaga at Talino aron manguna sa atong education program together with the Department of Education kauban pa ang mga ahensya nga mututok sa programang pang-edukasyon.
Nagpasi-ugda kita ug Economic Summit aron atong madungog ang tingog sektor sa negosyo ug panalapi. Katimbang nato sila sa paghimo ug programa nga makapalig-on sa ekonomiya sa siyudad.
Together, we will make Gensan more than just the Tuna Capital of the Philippines.
3. We started building and establishing partnerships and opened City Hall to the people, investors and visitors.
Nangita kita ug mga investors nga andam mububo sa ilang puhunan sa siyudad, We are campaigning towards a healthy business environment aron daghan pa ang mamugna nga trabaho ug kapanginabuhian.
Sama sa Nestle Philippines nga nakatakdang mutukod ug 50 hectares nga Coffee plantation sa atong siyudad nga makatabang ug dako sa ang atong mga mag-uuma.
Naa usab kitay P1 Billion Project nga Oil Depot sa Bawing nga ugaling mahimong fully-operational maka-panaug sa presyo sa lana sa siyudad tungod dili na nato kinahanglan ibiyahe ang maong mga produkto gikan sa Davao o sa lain pang siyudad.
Ug sa labing unang higayon, napasar na sa Sangguniang Panlungsod ang ordinansa alang sa atong housing board. Dako kining tabang sa paghatag ug sulbad sa hisgutanang pinuy-anan. Aron kining mga housing developers sama sa Robinsons Land 20% percent gikan sa kinatibuk-ang kantidad sa ilang proyekto ang mahatag sa dakbayan ug magamit alang sa socialized housing nga nakalatid sa Urban Development Housing Act.
Lima ka tuig na kining ginapa-implementar sa national government, apan tungod wala gimugna, wala usab naka-benipisyo ang atong mga informal settlers. Alang sa inyong kasayuran, 8 years na nga wala makahatag ug relocation site sa katawhan sa GenSan ang lokal nga pangamhanan. Pero karon, may area na gyud nga kabalhinan ang pipila nato ka mga igsuon.
4. We had also laid down the foundation of our initial interventions.
Takdang ipang apud-apud ang 40 hectares nga yuta alang sa mga residente nga nagpuyo sa mga danger zones sa syudad. Mga informal settlers, nga na-identify pinaagi sa house tagging nga anaa nagpuyo sa danger zones. Kasagaran kanila anaa dapit sa mga riverbanks sa Dadiangas West. Malipayon ko nga ibalita kaninyo nga more or less 1,818 families ang mamahimong beneficiaries sa atong proyekto.
Padulong na usab kita sa pag – amyenda sa atong Land Use Plan. More than 10 years na kini gikan siya nahimo ug dapat na kining repasuhon subay sa mando sa balaud tungod dili na niini matubag ang gi-kina-hanglan sa siyudad. Aron klaro kanato ang mga regolasyon sa pagamit sa yuta alang sa paglambo sa syudad ug at the same time ibalanse pod nato nga dili madaot ang atong kinaiyahan.
Ato napud gipaabot ang pagmugna sa Urban Development Council nga mamahimong partner sa City Development Council sa pagplano sa mga kabag-uhan sa siyudad.
Ang ako mismong pamilya pinaagi sa RD Foundation kauban ang atong kaigsoonang Persons with Disabilities magdonate ug 5,000 arm chairs aron pun-an ang 14,570 ka arm chairs nga gikinahanglan sa mga eskwelahan sa siyudad.
Para sa atong sa atong mga eskwelahan, dugang nga 6 ka classrooms gikan sa Chinese Chamber of Commerce.
Ang resolusyon para sa pagtukod sa University of Sto. Tomas ang suportado usab sa inyong kasamtangang administrasyon. I envision the UST-General Santos City to further move us towards the quality education that the residents of this city deserve.
Ug sa atong mga magtutudlo, mipirma na ang local government of GenSan uban ang City Hospital; kauban ang mukabat sa 2000 ka mga miyembro sa Gen. Santos City Teachers Multi-Purpose Cooperative aron pwede na makapa-tambal ang atong mga magtutudlo nga walay ipagawas nga kwarta tungod abagahon na man sa ilang kooperatiba.
Ug sa atong hospital, nagmando na kita ug financial systems and process audit. Atong isunod niini ang City Health Office. Sa ingon niining paagiha, sigurado ta nga ang Health Investments sa syudad ensakto ug makaabot sa mga tawo.
Ako na usab personal nga giaprubahan ang executive order nga himuong pareho ang standard sa paghatag ug health services alang sa maternal and child health sa tanang hospital, barangay health center ug tanang health facilities sa dakbayan.
Naka-andam na usab ang ordinansa alang sa atong Muslim public cemetery, parte kini sa executive and legislative agenda, once fully approved this will be the first LGU-sponsored Muslim cemetery in SoCSarGen and God willing, paabton nato ni ug more or less 5 hectares, making it one of the country’s biggest public cemeteries for our Muslim brothers and sisters.
Naghimo usab kita ug Integrated Barangay Affairs Division under the City Mayor’s Office aron mututok sa pangi-nahang-lanon sa barangay ug mupadako pa sa atong Barangayan initiatives.
Makig-alayon kita sa atong mga silingang nasud sa Asya sama sa Indonesiaug uban pang nasud nga miyembro sa Association of Southeast Asian Nations (ASEAN) aron maandam ang syudad sa pagdako sa atong export industry.
5. We strengthened our peace and security programs.
Magpahigayon kita ug peace summit karong semanaha.
Aduna na usab kitay bag-ong kita Disaster Risk Reduction and Management Office, bag-ong ambulansiyaug gihikay na usab ang atong Hotline Number alang sa atong city rescue units. Kini nahimo nato tungod sa pakig-alayon sa mga Telecommuncation Companies in establishing our emergency response system for disasters, accidents, and security concerns.
Gi-andam na usab nato ang Memorandum of Agreement tali sa lokal nga pangamhanan ug Brigada Mass Media Corporation aron magamit nato ang ilang eye-in-the-sky o CCTV alang sa pagbantay sa kahapsay ug kalinaw.
Kini parte lamang sa atong planong pagbutang ug mga camera palibot sa siyudad aron mabantayan ang seguridad sa katawhan.
This current administration is anchored upon a principle that the solutions to the problems that we are facing today will lay the strong foundation for a better Gen. Santos. Hunahuna-a lang mga pinalanggang igsuon kung kining tanan atong nahimo sulod lamang sa usa ka gatus ka adlaw, unsa pa kaha kadako ang kaya natong kab-oton sa musunod nga mil nuebe sientos singko diyas o tulo ka tuig?
Sa pagkatinuod, we could have done more than these had it not been for some major issues that we had to address before we could even work.
Example:
Dili konektado sa usa ka sistema ang atong mga opisina, hilabina sa budget, accounting, assessor, land tax ug treasury; hinungdan nga ang transaksyon sa business permits ug uban pang permiso ug lisensya, manual pa gihapon ug dili computerised.
Kulang ang atong mga equipment sa engineering, daghan ang guba ug dugay na naka-standby. Hinungdan nga ang serbisyo sa mga barangay hilabina sa panahon sa kalamidad kulang.
Daghang proyekto o programa nga nindot lang sa pangalan. Apan akong nakit-an nga katag ang mga datos nga ginagamit sa implementasyon. Ang resulta, limitadong ihap ra sa katawhan ang maabot sa serbisyo.
Pero dili ta mangita ug mga tawo nga mabasol niini. Dili nato ni himuon nga babag, kay sa dihang nanumpa ko sa katungdanan, klaro kanako ang akong misyon. Muhatag ko ug solosyon ug dili kay mga palusot sa matag problema nga akong sagubangon.
In fact sa sulod sa atong City Hall, under bidding na ang computer project systems nga mukabat sa kapin 32 Million. Lauman nato nga sa sunod nga quarter sa 2014, automated ug konektado na ang mga opisina hilabi na ang atong business ug building permit division. Mas-paspas nga transaksyon, likay sa daya ug under-the-table, mas-klarong sistema sa pagpanerbisyo.
Garbo nako karon ang mutindog sa inyong atubangan ug masulti kung unsa ang atong mga nasugdan.
Dili ko pwede magtapos sa akong 100 days report nga dili hisgutan ang problema sa elektrisidad. Bakakon kong dako kung dili nako angkunon nga ako mismo, sama kaninyo naga-antos sa problema nato sa kuryente. Isip amahan sa siyudad, mangayo ko ug pasaylo ninyo tanan sa kalisud nga inyong naagihan tungod aning brownout.
First and foremost as an ordinary person, as a private citizen, gibati jud nako ang kalisud; and as a government official, labi na tong panahon nga konsehal pa lang ko akong gipangita unsa’y akong mahimo aron mahimong parte sa solusyon sa problema sa kuryente?
Simple ra man unta ang approach niini, sa hisgutanan sa kuryente, either you are part of the solution or you are part of the problem. Nag-decide ko, I will be a part of the solution ug dili nako basulon ang South Cotabato II Electric Cooperative (SOCOTECO II) Management tungod kay nakit-an nako nga naga-trabaho man sila aron masulbad ang problema luyo sa mga kakulangon.
Dili pud nako ni ipasa sa national government kay ako ang naa diri sa ground level, so ako ang dapat manguna sa pagpangita ug pangmatagalang solosyon sa problema. So what I did we organized regular conferences with SOCOTECO II, so to fully understand the power situation specifically in GenSan. We formed the Power Technical Working Group and the Power Board along with the Sanguniang Panlungsod aron aduna tay point persons nga nakatutok sa krisis sa kuryente.
Discounting the incident last week kay di man gyud nato ma-control kay nadaut man jud ang transmission tower nato sa Kabacan, pero other than that, we cannot deny the fact that the power situation within the first 100 days in my office is much better than what we had in the past.
We got rid of the bickering and the blaming and the posturing and worked hand in hand with SOCOTECO II. Wala nato sila gitrato as kontra o punching bag; o labayanan sa basol. Rather, we considered them as allies and partners and now there is synergy between the local government and the local power distributors; and generally it is much better para sa tanan. In this regard, I am respectfully requesting our partners in the power distribution industry that in the future, hatagi mi ninyo ug klaro ug regular nga power bulletin if ever we will be expecting brownouts para dili pud makuratan ang katawhan.
Pipila palang kini sa atong mga nahimo tungod sa kooperasyon ug pagtinabangay. Hatagan usab nato ug kredito ang atong Sangguniang Panlungsod nga nakapanday na ug mga balaod nga importante alang sa paglatag nato ug pundasyon sa tinuod nga kalambuan.
Akong mga igsuon, dili ko buot nga inyo unya akong singlon nga nagsige lang ug istorya apan walay buhat. Akong i-presenta ang akong team of executives.
These are the people that I picked nga mutabang kanato sa pagdumala sa siyudad aron mahimong tinuod ang atong damgo nga bag-ong GenSan. There is a saying that goes, “if you want to walk quick, walk alone, but if you want to walk far, walk together.”
Kuyog ang atong mga city executives, kuyog kamo, magkuyog tang tanan sa usa ka bag-ong Gensan.
Kung atong balikan ang milabay nga eleksyon kung asa gitugyan nila kanako ang ilang bililhong boto usa ka butang ang misantop sa akong hunahuna ug hangtud sa hangtud ako kining hinumduman. Inyo kong giboto, inyo kong gipili, tungod kay gisalig ninyo kanako ang kaugmaon sa inyong mga anak.
Busa karon, sultihan ko kamo, dili ko mutalikod o mu-atras sa responsiblidad nga gisangon ninyo kanako.
Daghan kaayong salamat sa chance ug priviledge nga maserbisyohan ko kamo!
Ako si Ronnel C. Rivera, ang inyong sulogoon. Maayong buntag!


text:
Ang mga Nagbalik Halin sa Pagkabihag Kaupod ni Ezra
1Nagsiling si Ezra: Amo ini ang mga pangulo sang mga pamilya nga nag-upod sa akon sa Jerusalem halin sa Babilonia, sadtong paghari ni Artaserkses:
2 si Gershom, nga halin sa pamilya ni Finehas;
si Daniel, nga halin sa pamilya ni Itamar;
3 si Hatush nga anak ni Shecania, nga halin sa pamilya ni David;
si Zacarias kag ang mga kaupod niya nga 150 ka lalaki, nga halin sa pamilya ni Paros (may ara sang lista sang ila mga katigulangan);
4 si Eliehoenai nga anak ni Zerahia kag ang mga kaupod niya nga 200 ka lalaki, nga halin sa pamilya ni Pahat Moab;
5 si Shecania nga anak ni Jahaziel kag ang mga kaupod niya nga 300 ka lalaki, nga halin sa pamilya ni Zatu;
6 si Ebed nga anak ni Jonatan kag ang mga kaupod niya nga 50 ka lalaki, nga halin sa pamilya ni Adin;
7 si Jeshaya nga anak ni Atalia kag ang mga kaupod niya nga 70 ka lalaki, nga halin sa pamilya ni Elam;
8 si Zebadia nga anak ni Micael kag ang mga kaupod niya nga 80 ka lalaki, nga halin sa pamilya ni Shefatia;
9 si Obadias nga anak ni Jehiel kag ang mga kaupod niya nga 218 ka lalaki, nga halin sa pamilya ni Joab;
10 si Shelomit nga anak ni Josifia kag ang mga kaupod niya nga 160 ka lalaki, nga halin sa pamilya ni Bani;
11 si Zacarias nga anak ni Bebai kag ang mga kaupod niya nga 28 ka lalaki, nga halin sa pamilya ni Bebai;
12 si Johanan nga anak ni Hakatan kag ang mga kaupod niya nga 110 ka lalaki, nga halin sa pamilya ni Azgad;
13 si Elifelet, si Jeuel, kag si Shemaya kag ang mga kaupod nila nga 60 ka lalaki, nga amo ang nabilin sa Babilonia halin sa pamilya ni Adonikam;
14 si Utai kag si Zacur kag ang mga kaupod nila nga 70 ka lalaki, nga halin sa pamilya ni Bigvai.
Ang Pagbalik Nila ni Ezra sa Jerusalem
15 Gintipon ko ang maupod sa akon sa Jerusalem didto sa suba nga nagailig pakadto sa lugar sang Ahava. Nagkampo kami didto sing tatlo ka adlaw. Sang gintan-aw ko ang lista sang mga tawo nga maupod sa akon, pati na ang mga pari, nasapwan ko nga wala didto sing mga Levita. 16 Gani ginpatawag ko ang mga pangulo sang grupo nga sila ni Eliezer, Ariel, Shemaya, Elnatan, Jarib, Elnatan, Natan, Zacarias, kag Meshulam, kag ang duha ka maalam nga tawo nga si Joyarib kag si Elnatan. 17 Ginpakadto ko sila kay Iddo nga pangulo sang lugar sang Casifia agod pangabayon siya kag ang iya mga paryente nga mga suluguon sa templo nga magpadala sila sang mga tawo nga mag-alagad sa templo sang Dios. 18 Tungod nga ginabuligan kami sang Dios, ginpadala nila sa amon si Sherebia, kaupod ang iya mga anak kag mga utod nga lalaki nga 18 ka bilog. Si Sherebia maabilidad nga tawo kag kaliwat siya ni Mali nga kaliwat ni Levi. Si Levi anak ni Israel.[a] 19 Ginpadala man nila si Hashabia kag ang iya mga utod kag mga hinablos nga mga lalaki nga 20 ka bilog, kaupod si Jeshaya nga halin sa pamilya ni Merari. 20 Ginpadala pa gid nila ang 220 ka suluguon sa templo. Ang mga suluguon sa templo ginpili sadto ni Haring David kag sang iya mga opisyal nga magbulig sa mga Levita. Nakalista tanan ang ila mga ngalan.
Nagpuasa kag Nagpangamuyo Sila ni Ezra
21 Didto sa kilid sang Suba sang Ahava, nagsiling ako sa grupo nga magpuasa kami kag magpaubos sang amon kaugalingon sa presensya sang amon Dios agod pangabayon siya nga bantayan niya kami sa amon pagpanglakaton, pati ang amon mga kabataan kag mga pagkabutang. 22 Kay nahuya ako magpangayo sa hari sang mga soldado kag mga manugkabayo nga magbantay sa amon kontra sa mga kaaway samtang nagapanglakaton kami, tungod kay nagsiling na kami sa hari nga ginabuligan sang amon Dios ang tanan nga nagasalig sa iya, pero akig gid ang Dios sa mga nagasikway sa iya. 23 Gani nagpuasa kag nagpangamuyo kami sa amon Dios nga bantayan niya kami, kag ginsabat niya ang amon pangamuyo.
Ang mga Halad para sa Templo
24 Nagpili ako sang dose ka tawo halin sa mga nagapangulo nga mga pari, wala labot kay Sherebia, Hashabia, kag sa napulo ka paryente nila. 25 Pagkatapos gintugyan ko sa ila nga wala sing kulang[b] ang mga pilak, bulawan, kag mga kagamitan nga ginhatag sang hari, sang iya mga manuglaygay, sang iya mga opisyal, kag sang madamo nga mga Israelinhon para bulig sa templo sang amon Dios. 26-27 Amo ini ang akon gintugyan sa ila:
22 ka tonelada nga pilak
3 ka tonelada nga kagamitan nga pilak
3 ka tonelada nga bulawan
20 ka yahong nga bulawan nga mga walo kag tunga ka kilo
2 ka yahong[c] nga saway nga ginpahining, nga ang bili pareho sa mga yahong nga bulawan.
28 Nagsiling ako sa mga pari, “Kamo kag ang ini nga mga kagamitan gindedikar sa Ginoo. Ang mga pilak kag mga bulawan kinabubut-on nga halad para sa Ginoo, ang Dios sang inyo mga katigulangan. 29 Halungi ninyo ini sing maayo hasta nga madala ninyo ini sa mga bodega sang templo sang Ginoo sa Jerusalem nga wala sing kulang,[d] sa atubangan sang mga nagapangulo nga pari, mga Levita, kag sang mga pangulo sang mga pamilya sang mga Israelinhon.”
30 Gani ginkuha sang mga pari kag sang mga Levita ang mga pilak, mga bulawan, kag ang mga kagamitan nga wala sing kulang, agod dal-on sa templo sang amon Dios sa Jerusalem.
Ang Pagbalik sa Jerusalem
31 Naghalin kami sa Suba sang Ahava kag naglakat pakadto sa Jerusalem sadtong ikadose nga adlaw sang nahauna nga bulan. Ginbuligan kami sang amon Dios kag ginprotektaran niya kami kontra sa mga kaaway kag mga tulisan samtang nagapanglakaton kami. 32 Pag-abot namon sa Jerusalem, nagpahuway kami anay sing tatlo ka adlaw.
33 Sang ikaapat nga adlaw, nagkadto kami sa templo sang amon Dios kag gintugyan namon ang mga pilak, mga bulawan, kag ang mga kagamitan nga wala sing kulang kay Meremot nga pari nga anak ni Uria. Kaupod niya si Eleazar nga anak ni Finehas kag ang duha ka Levita nga si Jozabad nga anak ni Jeshua kag si Noadia nga anak ni Binui. 34 Gin-isip kag ginkilo ato tanan, kag ginlista.
35 Dayon ang tanan nga nagbalik halin sa pagkabihag naghalad sa Dios sang Israel sang mga halad nga ginasunog: 12 ka turo nga baka para sa bug-os nga Israel, 96 ka gulang nga karnero nga lalaki, kag 77 ka bataon nga karnero nga lalaki. Naghalad man sila sang 12 ka kanding nga lalaki bilang halad sa pagpakatinlo. Ini tanan mga halad nga ginasunog para sa Ginoo. 36 Ginhatag man nila sa mga gobernador kag mga opisyal sang probinsya sa nakatundan sang Eufrates ang dokumento nga sa diin nakasulat ang mando sang hari. Kag ini nga mga pangulo nagbulig sa katawhan sang Israel kag sa templo sang Dios.


text:
Daily Manna for Wednesday, June 13, 2018
Daily Manna is a daily Bible devotional service provided by Biblica. The Scripture is provided in many forms and is new every day. It is a great way to receive the encouragement and hope found in the Word of God.
Juan 14:16-20
Kag pangayuon ko sa Amay nga ipadala niya sa inyo ang isa na man ka Manugbulig. Ang Manugbulig nga ini wala sing iban kundi ang Espiritu Santo nga amo ang magatudlo sa inyo sang kamatuoran. Kag magapabilin siya sa inyo sa wala sing katapusan. Indi siya pagbatunon sang mga tawo sa kalibutan tungod kay indi nila siya makita kag wala sila makakilala sa iya. Pero kilala ninyo siya tungod kay siya kaupod ninyo, kag permi siya magapuyo sa inyo.
“Indi ko kamo pagbayaan nga wala sing upod; mabalik man ako sa inyo. Madali na lang ako madula sa panan-aw sang mga tawo diri sa kalibutan, pero kamo makakita sa akon. Kag tungod kay ako nagakabuhi, kamo magakabuhi man. Pag-abot sina nga adlaw mahibaluan gid ninyo nga ako ara sa akon Amay, kag kamo ari sa akon, kag ako ara man sa inyo.


text:
Ang balay nga gibaligya!
Ang delightfully malinawon nga palibot sa duol sa sa mga kalasangan ug ang tubig kamo makakaplag niini nga Villa alt. sa panahon sa mga residente. Expanded ug gibag-o sa bag-ohay nga mga tuig. Nga duol sa baybayon ug ang posibilidad sa kahoy nga anaa. Garahe sa storage, woodshed. Balkon nga makatagamtam sa adlaw, sa tanan nga mga oras. Welcome sa basahon kanimo alang sa pagtan-aw.
kamatuoran:
Property buwag Villa.
buhi nga dapit 157 m².
Size Lot 1 514 m².
gidaghanon sa mga lawak 6 rum.
operating gasto 23 400 / tuig.
.
Adress:
Gimåfors 211, 860 41 Liden
Dako nga mapa ug mga direksyon.


text:
9:1 ¶ Ug si Abimelech ang anak nga lalake ni Jerobaal miadto sa Sichem ngadto sa mga igsoon sa iyang inahan, ug nakigsulti kanila, ug sa tibook nga panimalay sa balay sa amahan sa iyang inahan, nga nagaingon:
9:2 Sumulti ka, naghangyo ako kanimo, sa mga igdulungog sa tanang mga tawo sa Sichem, kong labi bang maayo alang kanimo nga ang tanang mga anak nga lalake ni Jerobaal, nga kapitoan ka tawo magahari kaninyo, kun usa ra ka tawo ang magahari kaninyo? Hinumdumi usab nga ako inyong bukog ug inyong unod.
9:3 Ug ang mga kagisoonan sa iyang inahan naghisgut kaniya sa mga igdulungog sa tanang mga tawo sa Sichem niining mga pulonga: ug ang ilang mga kasingkasing nahilig sa pagsunod kang Abimelech; kay sila nanag-ingon: Siya atong igsoon.
9:4 Ug gihatagan siya nila ug kapitoan ka buok nga salapi sa balay ni Baal-berith, nga tungod niini si Abimelech misuhol sa mga tawo nga walay pulos ug kawang, nga mingnunot kaniya.
9:5 Ug miadto siya sa balay sa iyang amahan sa Ophra, ug iyang gipatay ang mga kaigsoonan ang mga anak nga lalake ni Jerobaal, nga kapitoan ka tawo sa ibabaw sa usa ka bato: apan si Jotham ang kamanghuran nga anak nga lalake ni Jerobaal, nahabilin; kay siya mitago man sa iyang kaugalingon.
9:6 Ug ang tanang tawo sa Sichem nanagkatigum sa ilang kaugalingon, ug ang tanang balay ni Millo, ug miadto ug naghimo kang Abimelech nga hari, tupad sa kahoy nga encina sa haliging kuta nga diha sa Sichem.
9:7 ¶ Ug sa diha nga ilang gisugilon kini kang Jotham, siya miadto ug mitindog sa kinatumyan sa bukid sa Gerizim, ug mipatugbaw siya sa iyang tingog, ug misinggit, ug miingon kanila: Pamati kamo kanako, kamo nga mga tawo sa Sichem, aron ang Dios mamati kaninyo.
9:8 Ang mga kahoy minggula sa usa ka panahon sa pagdihog ug usa ka hari sa ibabaw nila; ug sila miingon sa kahoy nga olivo: Maghari ka sa ibabaw namo.
9:9 Apan ang kahoy nga olivo miingon kanila: Biyaan ko ba ang akong katambok, nga niana gitahod nila ang Dios ug ang tawo, ug moadto sa paglubaylubay ngadto-nganhi sa ibabaw sa mga kahoy?
9:10 Ug ang mga kahoy miingon sa higuera: Umari ka, ug maghari sa ibabaw namo.
9:11 Apan ang higuera miingon kanila: Biyaan ko ba ang akong katam-is, ug ang akong maayong bunga ug magalubay-lubay ngadto-nganhi sa ibabaw sa mga kahoy?
9:12 Ug ang mga kahoy miingon sa parras: Umari ka, ug maghari sa ibabaw namo.
9:13 Ug ang parras miingon kanila: Biyaan ko ba ang akong bag-ong vino, nga makalipay sa Dios ug sa tawo, ug moadto sa paglubay-lubay ngadto-nganhi sa ibabaw sa mga kahoy?
9:14 Unya miingon ang tanang mga kahoy sa sapinit: Umari ka, ug maghari sa ibabaw namo.
9:15 Ug ang sapinit miingon sa mga kahoy: Kong sa pagkatinuod dihogon ako nga hari sa ibabaw ninyo, nan umari kamo ug pumasilong sa akong landong; ug kong dili, nan pagulaa ang kalayo gikan sa sapinit ug molamoy sa tanang kahoy nga cedro sa Libano.
9:16 Busa karon, kong nagbuhat kamo sa tinuod ug matarung, sa ingon niana nga naghimo kamo kang Abimelech nga hari, ug kong kamo nagbuhat sa alang kang Jerobaal ug sa iyang balay, ug nahimo kaniya sumala sa mga may katakus sa iyang mga kamot;
9:17 (Kay ang akong amahan nakig-away alang kaninyo, ug giasdang ang iyang kinabuhi, ug nagluwas kaninyo gikan sa kamot sa Madian:
9:18 Ug kamo nanindog batok sa balay sa akong amahan niining adlawa, ug nagpatay sa iyang mga anak nga lalake, kapitoan ka tawo sa ibabaw sa usa ka bato, ug nanaghimo kang Abimelech, ang anak nga lalake sa iyang sulogoon nga babaye, nga hari ibabaw sa mga tawo sa Sichem, tungod kay siya inyong igsoon nga lalake);
9:19 Nan, kong kamo nanagbuhat sa minatuod ug minatarung alang kang Jerobaal, ug lakip sa iyang balay niining adlawa, nan managkalipay kamo kang Abimelech, ug palipaya siya usab diha kaninyo:
9:20 Apan kong dili, ipagula ang kalayo gikan kang Abimelech, ug lamyon ang mga tawo sa Sichem, ug ang balay ni Millo; ug pagulaon ang kalayo gikan sa mga tawo sa Sichem, ug sa balay ni Millo, ug lamyon si Abimelech.
9:21 Ug si Jotham midalagan ug mikalagiw, ug miadto sa Beer, ug mipuyo didto, kay nahadlok kang Abimelech nga iyang igsoong lalake.
9:22 ¶ Ug si Abimelech nahimong principe ibabaw sa Israel tolo ka tuig.
9:23 Ug ang Dios nagpadala ug usa ka dautang espiritu sa taliwala ni Abimelech ug sa mga tawo sa Sichem; ug ang mga tawo sa Sichem nagmaluibon kang Abimelech:
9:24 Sa pagkaagi nga ang kapintas nga nahimo batok sa kapitoan ka anak ni Jerobaal mahiabut, ug ang ilang dugo mahulog sa ibabaw ni Abimelech nga ilang igsoon nga lalake, nga maoy nagpatay kanila, ug sa ibabaw sa mga tawo sa Sichem, nga nagpalig-on sa iyang kamot aron sa pagpatay sa iyang igsoon nga lalake.
9:25 Ug ang mga tawo sa Sichem nagsugo ug mga magbabahig alang kaniya sa mga tumoy sa mga kabukiran, ug gitulis nila ang tanan nga nangagi niadtong dapita duol kanila: ug gisugilon kana kang Abimelech.
9:26 Ug si Gaal ang anak nga lalake ni Ebed miabut kuyog sa iyang mga igsoon, ug miadto sa Sichem; ug ang mga tawo sa Sichem naghatag sa ilang pagsalig kaniya.
9:27 Ug ming-adto sila sa kapatagan ug naghipos sa ilang mga parrasan, ug gipigsan ang mga parras, ug nanagfiesta, ug ming-adto sa balay sa ilang dios ug nangaon ug nanag-inum, ug nanagtunglo kang Abimelech.
9:28 Ug si Gaal ang anak nga lalake ni Ebed miingon: Kinsa ba si Abimelech, ug kinsa si Sichem, nga maga-alagad kita kaniya? Dili ba siya ang anak nga lalake ni Jerobaal? ug si Zebul ang iyang tinugyanan? Mag-alagad kamo sa mga tawo ni Hamor ang amahan ni Sichem: apan nganong magaalagad kita kaniya?
9:29 Ug kong kining katawohan mahailalum pa unta sa akong kamot! unya papahawaon ko si Abimelech. Ug siya miingon kang Abimelech: Padaghanon mo ang imong kasundalohan, ug gumula.
9:30 Ug sa diha nga si Zebul ang punoan sa ciudad nakadungog sa mga pulong ni Gaal anak nga lalake ni Ebed, ang iyang kasuko misilaub.
9:31 Ug nagpadala siya ug mga sulogoon ngadto kang Abimelech sa paagi nga malimbongon, nga nagaingon: Ania karon, si Gaal ang anak nga lalake ni Ebed ug ang iyang mga kaigsoonan ming-ari sa Sichem; ug ania karon, ilang gipugos ang ciudad sa pag-apil batok kanimo.
9:32 Busa karon, sa ingon niini, bumangon ka sa gabii, ikaw ug ang katawohan nga anaa uban kanimo, ug magbanhig diha sa kaumahan:
9:33 Ug mahitabo, nga sa pagkabuntag, dihadiha sa pagsilang sa adlaw ikaw mobangon sa pagsayo ug sulongon ang ciudad, ug ania karon, sa diha nga siya ug ang katawohan nga anaa uban kaniya manggula batok kanimo, nan ikaw ang mahibalo sa imong buhaton kanila sumala sa kahigayonan nga imong makita.
9:34 Ug si Abimelech mibangon, ug ang tanang katawohan nga didto uban kaniya sa gabii, ug sila nanagbanhig batok kang Sichem sa upat ka mga panon.
9:35 Ug si Gaal ang anak nga lalake ni Ebed migula, ug mitindog sa agianan sa ganghaan sa ciudad: ug si Abimelech mibangon, ug ang katawohan nga iyang uban gikan sa banhiganan.
9:36 Ug sa pagkakita ni Gaal sa katawohan, siya miingon kang Zebul: Ania karon, adunay mga tawo nga nanlugsong gikan sa mga tumoy sa kabukiran. Ug si Zebul miingon kaniya: Ikaw nakakita sa mga anino sa mga bukid daw ingon sa mga tawo.
9:37 Ug si Gaal misulti pag-usab ug miingon: Ania karon, adunay mga tawo nga nanglugsong duol sa taliwala sa yuta, ug usa ka panon nangagi duol sa kahoy nga encina sa Meonenim.
9:38 Unya miingon si Zebul kaniya: Hain man karon ang imong baba nga miingon ka: Kinsa ba si Abimelech nga kita magaalagad kaniya? Dili ba kini mao ang katawohan nga imong gitamay? Gumula ka karon, ako nagahangyo, ug makig-away ka kanila,
9:39 Ug si Gaal migula nga una sa mga tawo sa Sichem, ug nakig-away kang Abimelech.
9:40 Ug si Abimelech migukod kaniya, ug siya mikalagiw gikan sa iyang atubangan ug daghan nga nangapukan nga samaran bisan hangtud sa agianan sa ganghaan.
9:41 Ug si Abimelech mipuyo sa Aruma: ug gipapahawa ni Zebul si Gaal ug ang iyang mga kaigsoonan, aron dili sila managpuyo sa Sichem.
9:42 Ug nahitabo sa pagkabuntag nga ang katawohan miadto ngadto sa kapatagan; ug ilang gisuginlan si Abimelech.
9:43 Ug iyang gikuha ang katawohan, ug gibahin sila sa totolo ka panon, ug nanag-atang sa kapatagan; ug siya mitan-aw, ug ania karon ang katawohan migula sa ciudad: ug mitindog siya batok kanila ug midasmag kanila.
9:44 Ug si Abimelech, ug ang mga panon nga didto uban kaniya mingdasdas ug nanagtindog sa agianan sa ganghaan sa ciudad; ug ang duha ka panon mingdasdas sa tanan nga diha sa kapatagan ug gidaug sila.
9:45 Ug si Abimelech, nakig-away batok sa ciudad tibook nianang adlawa; ug nakuha niya ang ciudad, ug gipamatay ang katawohan nga diha sa sulod: ug iyang gigun-ob ang ciudad, ug gisabulakan kini ug asin.
9:46 Ug sa diha nga ang tanang mga tawo sa torre sa Sichem nakadungog niini, didto sila mingsulod sa malig-on nga salipdanan sa balay ni El-berith.
9:47 Ug sa gisugilon kini kang Abimelech nga ang tanang mga tawo sa torre sa Sichem nanaghiusa pagtapok.
9:48 Ug si Abimelech miadto sa bukid sa Salmon, siya ug ang tanang mga tawo nga didto uban kaniya; ug si Abimelech midala ug usa ka wasay, ug miputol ug usa ka sanga sa mga kahoy, ug gikuha niya ug gibutang sa iyang abaga: ug siya miingon sa katawohan nga didto uban kaniya: Unsay inyong nakita nga akong gibuhat, pagdali, ug buhata sumala sa akong gibuhat.
9:49 Ug ang tibook katawohan usab nanagputol ang tagsatagsa sa iyang palongpong ug minunot kang Abimelech, ug ilang gibutang kini sa salipdanan ug gidauban ang salipdanan; busa ang tanang tawo sa torre sa Sichem nangamatay usab, duol sa usa ka libo ka lalake ug babaye.
9:50 ¶ Unya miadto si Abimelech sa Thebes, ug nagpahaluna batok sa Thebes ug nakuha kini.
9:51 Apan may usa ka malig-on nga torre sulod sa ciudad, ug didto nangalagiw ang tanang mga lalake ug babaye, ug silang tanan sa ciudad ug nanagsira sila didto sa sulod, ug nangadto sila sa atop sa torre.
9:52 Ug si Abimelech miadto sa torre, ug nakig-away batok niana ug miduol dapit sa pultahan aron sa pagsunog niana sa kalayo.
9:53 Ug may usa ka babaye nga mihulog ug usa ka bato sa galingan sa ulo ni Abimelech, ug nabuak ang iyang bagolbagol.
9:54 Diha-diha gitawag niya ang batan-ong lalake nga magdadala sa iyang hinagiban ug miingon: Ibta ang imong pinuti, ug patya ako, aron ang mga tawo dili mosulti mahitungod kanako: Usa ka babaye ang nagpatay kaniya. Ug ang iyang batan-ong lalake midunggab kaniya, ug namatay siya.
9:55 Ug sa diha nga ang mga tawo sa Israel nakakita nga si Abimelech namatay na, sila namahawa ang tagsatagsa ngadto sa iyang dapit.
9:56 Sa ingon niini, ang Dios nagbalus sa pagkadautan ni Abimelech nga iyang gibuhat sa iyang amahan sa pagpatay sa iyang kapitoan ka mga igsoon;
9:57 Ug ang tanang pagkadautan sa mga tawo sa Sichem gibalusan sa Dios sa ibabaw sa ilang mga ulo, ug kanila midangat ang pagtunglo ni Jotham ang anak nga lalake ni Jerobaal.
Created with HTMLCompiler by BibleDatabase
Hosted by Webnet77.com